title: Kármánin raja

text: Kansainvälisesti yksikäsitteistä sovittua korkeutta ilmakehän ja avaruuden välisille vyöhykkeille ei tähän mennessä ole ollut. On ajateltu, että vyöhykkeiden vaikutusalueet sekoittuvat toisiinsa vähitellen mutta tasaisesti lomittuen aina korkeuden muuttuessa pidemmällä skaalalla. Vuonna 2009 tehdyt mittaukset tarkensivat vyöhykkeen korkeutta, jossa ilmakehän hiukkaset kohtaavat paljon nopeampia, noin 1 000 km/h kiitäviä ionosfäärin eli avaruuden varautuneita hiukkasia, raja-arvoon 118 kilometriä.


title: Kármánin raja

text: Ihmisen lähettämistä maata kiertävistä satelliiteista esimerkiksi kansainvälisen avaruusaseman kulkemaa kiertorataa joudutaan sen rakettimoottoreita käyttämällä säännöllisesti korjaamaan korkeammaksi, koska ilmakehän hiukkasen vaikuttavat siihen hidastavasti vielä 300 kilometrin korkeudessakin.


title: Kármánin raja

text: Yhdysvalloissa ei käytetä Kármánin rajaa puhuttaessa avaruuden rajasta. Astronautiksi sikäläisen näkemyksen mukaan kutsutaan jokaista sellaista henkilöä, joka on merenpinnan keskitasosta mitattuna ylittänyt 50 mailin (80 kilometrin) korkeuden.


title: Hit ’Em Up

text: Hit ’Em Up on Tupac Shakurin kappale, jossa vierailee hänen rap-ryhmänsä Tha Outlawz. Kappale löytyy "How Do You Want It" -singlen B-puolelta. Single julkaistiin vuonna 1996. Kappaleessa Tupac haukkuu useita itärannikon räppäreitä, mutta pääasiassa kappale on hyökkäys Tupacin entistä ystävää The Notorious B.I.G.:iä kohtaan. Hit ’Em Upin tuotti pitkään Tupacin musiikkia tuottanut Johnny "J". Kappaleessa käytetään samplea Dennis Edwardsin kappaleesta "Don't Look Any Further".


title: Hit ’Em Up

text: Tupac alkoi vihata The Notorious B.I.G.:iä ja Sean Combsia koska arveltiin, että nämä tiesivät asiasta etukäteen, mutta eivät varoittaneet, kun Tupacia ammuttiin ja hänet ryöstettiin New Yorkissa 30. marraskuuta 1994. Tupac haukkuu kappaleessa myös Combsin Bad Boy Records -levy-yhtiötä sekä BIGin ystäviä Lil' Kimiä ja Junior M.A.F.I.A rap-ryhmää.


title: Hit ’Em Up

text: Ensimmäisen säkeistön esittää 2Pac, toisen Hussein Fatal, kolmannen 2Pac, neljännen Yaki Kadafi ja viidennen E.D.I. Mean. Fraasi "take money", jota toistetaan kappaleen läpi taustalla on pilailua Junior M.A.F.I.An hitistä, "Get Money"sta. Lisäksi "Don't Look Any Further" samplea käytettiin myös "Get Money"n remixissä, "Gettin Money"ssa.


title: Hit ’Em Up

text: Kappale kohdistuu myös Mobb Deepiin sekä Chino XLään. Jay-Z oli myös haukkumisen kohteena, mutta Tha Outlawzin Hussein Fatal vakuutti Tupacin siitä, että Jay oli ollut neutraali riidan suhteen, joten loukkaukset Jayta kohtaan poistettiin. Kappaleen alkuperäisessä julkaisematomassa versiossa loukkaukset kuitenkin esiintyvät.


title: Hit ’Em Up

text: Monet kriitikot syyttivät Tupacia liian pitkälle menemisestä, koska kappaleessa Tupac väitti, että hän harrasti seksiä Notorious B.I.G.:in vaimon, laulaja Faith Evansin kanssa. Kappaletta kritisoitiin myös Länsi- ja Itärannikon välisen hip hop -riidan kiihdyttämisestä. Jälkiviisaasti on myös sanottu, että se olisi ollut käännekohta, joka aiheutti tapahtumat, jotka vaativat Tupacin ja Notorious B.I.G.:in henget. Tupac torjui kritiikin, jonka mukaan hän oli vienyt perinteisen hip hop -riidan todella vaaralliseksi. XXL-lehti valitsi kappaleen kaikkien aikojen "dissauskappaleeksi" eli haukkumiskappaleeksi.


title: Hit ’Em Up

text: The Notorious B.I.G. vastasi humoristisesti Tupacin väitteisiin BIGin vaimon kanssa makaamisesta kappaleessa "Brooklyn's Finest". Kappaleessa hän sanoo: "if Faith had twins, she'd probably have two Pacs / Get it? Tu... pacs." Mobb Deep vastasi kappaleella "Drop a Gem On 'Em" ja Chino XL nimettömällä kappaleella, jota ei koskaan julkaistu. Kappale käytti samplea Notorious B.I.G.:in kappaleesta Who Shot Ya? ja mollasi Tupacia hänen elämänsä vaikeuksista, kuten hänen äitinsä crackriippuvuudesta ja Tupacin vankilareissusta vuonna 1995.


title: Hit ’Em Up

text: Räppäri Eminem teki kappaleen "Quitter", jossa haukuttiin entistä House of Pain räppäriä Everlastia. Kappaleen puolessa välissä taustamusiikki vaihtuu Hit ’Em Upin taustaan ja Eminem räppää samankaltaisella tyylillä kuin Tupac kappaleessaan. Kappale julkaistiin vain White label -levyllä, eikä sitä koskaan julkaistu kaupallisesti. Kappale on mahdollista löytää ja ladata Vertaisverkko-ohjelmilla.


title: Hit ’Em Up

text: Musiikkivideossa Tupac räppää valkoisessa huoneessa Outlawzin kanssa ja taustalla on TV-ruutuja, jotka näyttävät kuvaa Tupacista itsestään, Sean Combsista ja Notorious B.I.G.:stä. TV-ruuduissa näkyy muun muassa, kun Tupac varastaa rahaa Combsin Bad Boy Recordsilta. Videossa itsessään näkyy parodiahahmoja BIGistä, Combsista ja Lil' Kimistä. Joissain kohdissa Tupac ja Outlawzin jäsenet ovat mustassa huoneessa, jonka takaseinässä on luodinreikiä.


title: Constantine Walter Benson

text: Constantine Walter Benson (2. helmikuuta 1909 Trull, Englanti - 21. syyskuuta 1982 Cambridge, Englanti) oli brittiläinen lintutieteilijä. Häntä pidetään viimeisenä Britannian siirtomaahallinnon virkamiehenä, jolla oli merkittävä osuus ornitologisen tutkimuksen edistämisessä.


title: Constantine Walter Benson

text: Benson opiskeli Cambridgen yliopistossa, jossa hän oli yleisurheilutähti. Hänestä tuli siirtomaahallinnon virkamies ja hän vietti 20 vuotta Malawissa 1932–1952. Benson tutki etenkin Itä-Afrikan ja Komorien linnustoa. Hän nimesi useita uusia lintulajeja, muun muassa mayottenpöllösen ("Otus mayottensis") ja karthalanpöllösen ("Otus pauliani").


title: Constantine Walter Benson

text: Bensonille myönnettiin Brittiläisen imperiumin ritarikunnan Brittiläisen imperiumin upseerin arvo vuonna 1965.


title: Constantine Walter Benson

text: Benson kirjoitti useita kirjoja ja artikkeleita, yhteismäärältään lähes 400.


title: Mikasukin kieli

text: Mikasuki on muskogee-kieliin kuuluva intiaanikieli, jota puhutaan Etelä-Floridassa. Kieltä puhuvat miccosukeet ja osa seminoleista. Kielellä oli 1990 496 puhujaa joista 33 on yksikielisiä, loput puhuvat mikasukin lisäksi englantia. Mikasuki on vaarassa hävitä, sillä nuorimmat eivät puhu sitä.


title: Mikasukin kieli

text: Numerot yhdestä kymmeneen


title: Hallucigenia

text: Hallucigenia on kanadalaisesta Burgess Shalen fossiiliesiintymästä tunnettu muinainen eliöryhmä ja "Hallucigeniidae"-heimon ainoa suku. Se lienee Burgess Shalen esiintymän tunnetuin fossiili. Suvussa tunnetaan toistaiseksi kolme lajia. Laji "H. hongmeia" kuvattiin vuonna 2012.


title: Hallucigenia

text: "Hallucigenian" löysi Simon Conway Morris vuonna 1979 tutkiessaan Charles Doolittle Walcottin Burgess Shalesta keräämiä fossiileja, jotka Walcott oli luokitellut kuuluviksi sukuun "Canadia". Morris havaitsi, että yhden suvun sijaan kokoelma muodostui useiden erilaisten eläinten jäännöksistä. Eräs niistä oli niin erikoinen, että Morris antoi sille nimen "Hallucigenia sparsa" hallusinaatiota muistuttavan ulkonäön vuoksi.


title: Hallucigenia

text: "Hallucigenia" on pieni, noin 0,5–3 cm:n mittainen pitkänomainen matomainen eläin. Eläimen toisessa päässä on jonkinlainen laajentuma, jota on pidetty päänä, vaikkei siinä ole nähtävissä silmien tai suun kaltaisia pään rakenteita. Eläimen molemmin puolin on ulokkeita: toisella puolella seitsemän paria piikkimäisiä ulokkeita ja toisella puolella seitsemän pehmeästä kudoksesta muodostunutta uloketta. Vartalon putkimainen päätyosa muodostaa hännän. Morrisin alkuperäisen hahmotelman mukaan eläin käyttäisi jäykkiä piikkejä raajoinaan. Erikoisen ulkomuodon vuoksi arveltiin myös, että "Hallucigenia" saattaa olla todellisuudessa osa jotakin muuta eläintä samaan tapaan kuin "Anomalocariksen" eri osia luultiin aluksi erillisiksi eliöiksi. Ruotsalainen Lars Ramsköld sai luvan tutkia alkuperäistä fossiilia tarkemmin ja havaitsi, että myös pehmeät ulokkeet olivat parillisia. Se osoitti, että piikit ovat eläimen selkäpuolella puolustautumistarkoituksessa, kuten monilla nykyisilläkin eläimillä, ja pehmeät ulokkeet vastaavat raajoja.


title: Hallucigenia

text: Suvun toinen laji, "Hallucigenia fortis", kuvattiin Kiinan Chengjiangista vuonna 1995.


title: Hallucigenia

text: "Hallucigenian" taksonomisesta asemasta on käyty paljon keskustelua. Vuonna 1991 Kiinasta löydettiin erikoinen fossiili, joka sai nimen "Microdictyon sinensis". Se muistuttaa toisaalta "Hallucigeniaa", mutta siinä on piirteitä, jotka näyttäisivät osoittavan sukulaisuutta nykyisille alkeellisille trooppisille selkärangattomille, käsnäjalkaisille. Sukulaisuus vahvistui 2014 Cambridgen yliopiston tutkijoiden analyysissa. Pitkäjalkainen "Hallucigenia" ei kuitenkaan muistuta nykyisiä käsnäjalkaisia aivan yhtä paljon kuin sen kanssa samoista fossiilikerrostumista löydetty "Aysheaia".


title: Tupac Shakur Legacy

text: Tupac Shakur Legacy on Tupac Shakurin elämäkerta, jonka on kirjoittanut Shakurin perheystävä ja Mustien panttereiden entinen jäsen Jamal Joseph. Kirja ilmestyi 16. elokuuta 2006. Kirjan kustantaja on Simon & Schuster -yhtiö, joka kuuluu Atria Booksiin. Kirjassa on aiemmin julkaisemattomia perhekuvia, henkilökohtaisia tarinoita ja yli 20 käsin kirjoitettua laulua, runoa ja henkilökohtaista paperia.


title: Tupac Shakur Legacy

text: Kirjan mukana on 60 minuuttia pitkä cd-levy, jossa on tekstejä Tupacin päiväkirjoista, kirjeistä ja muista kirjoituksista.


title: Reptile

text: Reptile on Eric Claptonin maaliskuussa 2001 julkaistu albumi. Se on Claptonin soolouran 18. studiolevy. "Reptilen" 14 kappaleesta ensimmäinen ja viimeinen ovat instrumentaalikappaleita.


title: Reptile

text: Clapton on omistanut levyn sedälleen Adrian Claptonille sekä tämän vaimolle Sylvialle. CD:n kansivihkosessa Clapton kertoo, että lapsena hänen annettiin luulla setäänsä veljekseen ja että Adrian-sedällä oli merkittävä vaikutus nuoren Ericin maailmankuvaan. Adriania kutsuttiin myös nimellä "son" (suom. "poika"), mikä osaltaan selittää levyn viimeisen kappaleen "Son & Sylvian" nimen.


title: Australian ympäristöpolitiikka

text: Australian ympäristöpolitiikkaan liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen.


title: Australian ympäristöpolitiikka

text: Ilmastonmuutoksen haitat Australialle ennustetaan mittaviksi. Vesiongelmien, kuivuuden ja maastopalojen taloudelliset tappiot ovat jo nyt miljardeja dollareita vuosittain. Australia ratifioi Kioton pöytäkirjan joulukuussa 2007. Matkailu on Australian toiseksi suurin elinkeino ja uhanalaisten valaiden ja koralliriuttojen suojelu on myös siksi ensisijaisen tärkeää.


title: Australian ympäristöpolitiikka

text: Australian johtavan ilmastotutkijat tekivät ilmastotutkimuksen 70 vuodeksi vuonna 2004. Ennusteen mukaan lämpötila nousee 6 °C vuoteen 2070 ja myrskyt ja kuivuus lisääntyvät. Australian vesivarat voivat niukentua. Koralliriutat ovat vaarassa. Ennusteen mukaan trooppiset taudit, kuten denguekuume ja Ross River kuume, lisääntyvät. Australian kasvihuonekaasupäästöt henkeä kohti ovat suurimpien joukossa. Aluksi Australia ei ratifioinut Kioton sopimusta, koska se koki sen merkityksettömäksi niin kauan kuin Yhdysvallat jää sopimuksen ulkopuolelle. Ilmastonmuutoksen haitat Australialle ovat kuitenkin mittavia. Australia ratifioi Kioton pöytäkirjan 3. joulukuuta 2007.


title: Australian ympäristöpolitiikka

text: Australia tukee valaiden suojelua. Useat valasturistit matkustavat Australiaan katsomaan ryhävalaiden näyttäviä hyppyjä. Niitä ei ole saanut pyytää 40 vuoteen, koska ne aikoinaan pyydettiin melkein sukupuuttoon.


title: Australian ympäristöpolitiikka

text: Matkailu on Australian toiseksi suurin elinkeino. Iso valliriutta on suurimpia vetonauloja. Koralliriutta antaa 30 mrd. $ vuositulot jokamiehen etujen lisäksi. Vuonna 1998 42 % valliriutasta vahingoittui, josta 18 % vauriot oli pysyviä. Vuonna 2002 60 % valliriutasta vahingoittui. Australia on julistanut 30 % isosta valliriutasta suojelualueeksi. Australian merentutkimuslaitos julkaisi koralliriutan kartoituksen tammikuussa 2009. Kartoituksen mukaan korallin kasvu on vähentynyt yli 13 % vuodesta 1990. Vastaavaa ei ole todettu 400 vuoteen.


title: Australian ympäristöpolitiikka

text: Epäsäännölliset sateet lisäävät kuivuutta ja tuovat maaperän suolaongelman. Merituulet ovat tuoneet valtamereltä suolaa maaperään miljoonien vuosien ajan. Aiemmin kasvillisuus käytti sadevettä. Nyt maan alta on noussut haitallista suolaista vettä. Rahalliset tappiot ovat miljardeja. Vesiongelman vuoksi on tehty esimerkiksi 350 milj. Australian dollarin suolanpoistosuunnitelma. Se kattaa 15 % Perthin veden tarpeesta.


title: Australian ympäristöpolitiikka

text: Euroopasta on viety Australian kaniineja, jotka söivät laidunmaata. Etelä-Amerikasta tuotiin tuholaistorjuntaan myrkyllisiä agakonnia. Pohjois-Australiassa agakonnat uhkaavat alkuperäiseläimistöä. Tutkimusmatkailijat toivat dromedaarit eli yksikyttyräiset kamelit Australiaan 1800-luvun puolivälissä. Kanta kaksinkertaistuu 9 vuodessa. Vuonna 2009 kameleita oli miljoona. Niillä ei ole luontaisia vihollisia. Kamelit vaeltavat villeinä. Vuonna 2009 hallitus päätti varata 11 miljoonaa euroa kameleiden harventamiseen, koska ne kilpailevat vedestä ja ruoasta lampaiden ja karjan kanssa ja vaurioittavat rakennuksia ja vesijohtoja vedenetsinnässä.


title: Australian ympäristöpolitiikka

text: Australian ratifioimiin kansainvälisiin ympäristösopimuksiin sisältyy:


title: Jesse Uronen

text: Jesse Uronen (s. 16. maaliskuuta 1986 Helsinki) on suomalainen jääkiekkoilija, joka pelaa II-divisioonajoukkue Kuusamon Pallo-Karhuissa. Hän on pelipaikaltaan vasen laitahyökkääjä. Uronen on aiemmin pelannut kymmenen SM-liigaottelua Jokereissa jääden niissä ilman tehopisteitä. Hän on pelannut urallaan myös Ranskassa ja Italiassa. Urosta on verrattu pelityyliltään Ilari Filppulaan. Hän laukoo oikealta.


title: Jesse Uronen

text: Uronen on Jokereiden kasvatti. Hän aloitti jääkiekkoilun omien sanojensa mukaan 5-vuotiaana. Uronen voitti joukkueen B-nuorissa Suomenmestaruuden vuonna 2002 ja SM-hopeaa vuonna 2003. Hän oli Jokereiden paras pistemies ja maalintekijä kaudella 2001–2002 C-nuorissa ja kaudella 2002–2003 B-nuorissa. Kaudella 2004–2005 Uronen voitti koko A-nuorten SM-liigan maalipörssin ja sijoittui Lukon Ville-Vesa Vainiolan jälkeen pistepörssissä toiseksi tehoilla 36+20=56. Hänet valittiin myös A-nuorten SM-liigan arvokkaimmaksi pelaajaksi.


title: Jesse Uronen

text: Kaudeksi 2005–2006 Uronen nostettiin Jokereiden SM-liigarinkiin. Hän pelasi kauden aikana yhdeksän SM-liigaottelua jääden niissä ilman tehopisteitä. Uronen pelasi miesten pelejä myös yhteensä yhdeksän Mestis-ottelun verran Kiekko-Vantaassa ja alle 20-vuotiaiden maajoukkueessa tehopistein 2+1=3. Suurimman osan kaudestaan hän pelasi kuitenkin Jokereiden A-nuorissa, joiden toiseksi paras pistemies ja maalintekijä Uronen oli tehoilla 21+20=41. Hän sijoittui A-nuorten SM-liigan maalipörssissä kolmanneksi ja jakoi pistepörssin neljännen sijan Lukon Jarkko Hattusen kanssa. Uronen oli myös Jokereiden paras pistemies ja syöttäjä kevään 2006 pudotuspeleissä tehoilla 1+5=6. Kauden 2006–2007 hän pelasi suurimmaksi osaksi lainalla Kiekko-Vantaassa ja sai tililleen vain yhden SM-liigaottelun.


title: Jesse Uronen

text: Kaudeksi 2007–2008 Uronen siirtyi Mikkelin Jukureihin. Hän oli tehoilla 16+11=27 joukkueen paras maalintekijä ja kolmanneksi paras pistemies. Uronen kävi kauden päätteeksi harjoittelemassa Tampereen Ilveksessä, mutta jatkoi uraansa kaudella 2008–2009 KooKoon riveissä. Hän oli kevään 2009 pudotuspeleissä tehoilla 3+2=5 joukkueen paras maalintekijä ja jakoi sisäisen pistepörssin voiton Tero Konttisen kanssa. Kaudeksi 2009–2010 Uronen siirtyi Heinolan Kiekkoon, jonka sisäisen maalipörssin voiton hän jakoi 13 osumallaan Jani Keinäsen kanssa ja oli joukkueen kolmanneksi paras pistemies.


title: Jesse Uronen

text: Uronen oli HeKi-kautensa jälkeen vapaana agenttina lokakuuhun saakka, kunnes hän teki vuoden mittaisen sopimuksen ranskalaisen Rapaces de Gapin kanssa. Kesken kauden 2011–2012, joulukuussa 2011 Uronen siirtyi vapaana agenttina vietetyn alkukauden jälkeen Suomi-sarjassa pelanneeseen HC Keski-Uuteenmaahan. Joukkue sijoittui sarjassa toiseksi ja nousi karsintojen päätteeksi Mestikseen. Uronen voitti kuudella osumallaan karsintasarjan maalipörssin.


title: Jesse Uronen

text: Kaudella 2012–2013 Uronen nousi HCK:n kapteeniksi ja hän teki Mestiksen yhden kauden piste-ennätyksensä tehoilla 16+19=35, joilla Uronen oli joukkueen paras pistemies, maalintekijä ja syöttäjä. Runkosarjan loppupuolella hän joutui noin kuukaudeksi sivuun ja palasi kaukaloihin kahteen viimeiseen karsintasarjan otteluun. Huhtikuussa 2013 Uronen teki kaksivuotisen jatkosopimuksen HCK:n kanssa. Kaudella 2013–2014 hän jatkoi HCK:ssa varakapteenina.


title: Jesse Uronen

text: Syyskuussa 2014 Uronen siirtyi try-outin kautta Italian Serie A:n HC Valpelliceen oltuaan ilman sopimusta alkukauden 2014–2015. Hän sai joukkueeseen sopimuksen ja pelasi 12 ottelua tehden 15 tehopistettä, kunnes Uronen loukkaantui ja hänen sopimuksensa purettiin joulukuussa 2014. Uronen oli pitkään pelaamatta myös kaudella 2015–2016, kunnes hän siirtyi siirtotakarajalla helmikuussa 2016 loppukaudeksi II-divisioonajoukkue Kuusamon Pallo-Karhuihin vahvistamaan joukkuetta putoamiskarsintoihin. Joukkuetta vahvistivat myös kaksi muutakin SM-liigassa kiekkoilutta pelaajaa: Toni Jalo ja Vesa Kulmala. PaKa kohtasi karsinnoissa Nivala Cowboysin ja joukkue onnistui säilyttämään sarjapaikkansa otteluvoitoin 2–0. Uronen jatkaa PaKassa myös kaudella 2016–2017.


title: Jesse Uronen

text: Uronen on pelannut 19 poikien maaottelua.


title: Jesse Uronen

text: Uronen on toisen polven liigakiekkoilija, sillä hänen isänsä Jarmo pelasi maalivahtina HIFK:ssa ja Jokereissa yli 350 ottelua. Jesse Uronen kävi Sotungin lukion. Hän pelasi lapsena myös jalkapalloa FC Jokereissa. Lisäksi Uronen harrasti yleisurheilua.


title: Dmitri Ipatov

text: Dmitri Gennadjevitš Ipatov (, s. 30. kesäkuuta 1984 Magadan) on venäläinen mäkihyppääjä, joka on kilpaillut kansainvälisellä tasolla vuodesta 2002 lähtien. Hän on kilpaillut maailmancupissa ja Continental cupissa.


title: Iikka Törnvall

text: Iikka Törnvall (s. 13. tammikuuta 1983 Kalajoki) on suomalainen jääkiekkoilija. Hän pelasi SM-liigassa vuosina 2001–2007 yhteensä 134 ottelua tehoin 1+3=4 ja keräsi 30 jäähyminuuttia. Törnvall on monipuolinen yleispuolustaja.


title: Iikka Törnvall

text: Törnvall on Kalajoen Junkkareiden kasvatti. Hän siirtyi B-juniori-ikäisenä Oulun Kärppiin, joissa pelasi kauteen 2001–2002 saakka. Hän pelasi tuolloin myös kaksi SM-liigaottelua. Kaksi seuraavaa kautta hän pelasi Ässissä. Tulokaskausi 2002–2003 toi Törnvallille 51 ottelussa tehot 1+1=2. Hän aloitti myös kauden 2004–2005 Ässissä, mutta hänet vuokrattiin kauden kynnyksellä pelaamaan HockeyAllsvenskania Bodens IK:n riveihin.


title: Iikka Törnvall

text: Törnvall pelasi kaudella 2005–2006 Mestistä Kajaanin Hokissa. Hän siirtyi joukkueeseen elokuussa 2005 ns. "kuukausi kerrallaan"-sopimuksella. Marraskuussa 2005 Törnvall siirtyi ottelukohtaisella sopimuksella Tampereen Ilvekseen. Joukkue kärsi puolustajapulasta, kun Jyrki Lumme ja Juho Mielonen olivat loukkaantuneet sekä ruotsalainen Anders Eriksson ei saapunut joukkueeseen. Törnvall jatkoi muutamaa päivää myöhemmin sopimustaan noin joulutaukoon asti, mutta hän palasi noin joulukuun puolessa välissä Hokkiin. Törnvall pelasi Ilveksessä seitsemän ottelua, joissa hän teki yhden syöttöpisteen. Törnvall pelasi joulutauolla Mestis-maajoukkueessa, joka voitti Ranskan turnauksen.


title: Iikka Törnvall

text: Tammikuussa 2006 Törnvall palasi kevääseen 2007 ulottuvalla sopimuksella Ässiin. Hän teki loppukaudella 15 runkosarjaottelussa yhden syöttöpisteen. Törnvall oli voittamassa SM-hopeaa keväällä 2006. Kaudella 2006–2007 hän pelasi 12 ottelua ilman tehopisteitä, kunnes marraskuussa 2006 Ässät antoi kerralla potkut Törnvallille, Ville Hirvoselle ja Peter Astonille. Törnvall harjoitteli kasvattajaseuransa Junkkareiden kanssa, kunnes hän palasi tammikuussa 2007 Hokkiin ja voitti saman vuoden keväällä Mestiksen mestaruuden. Törnvall siirtyi syksyllä 2007 Vaasan Sportiin koeajalle, kun Jussi Pernaa oli loukkaantunut. Hän harjoitteli harjoituskauden tamperelaisen III-divisioonajoukkue JälkiHiki-Hockeyn riveissä ja pelasi kauden aikana myös kolme ottelua Suomi-sarjaa Kalajoen Junkkareissa. Törnvall loukkaantui itsekin kesken try-out -sopimuksensa, mutta hän ja Sport olivat sopineet sopimuksesta jo ennen loukkaantumista. Törnvall palasi vahvistamaan Sportia tammikuussa 2008.


title: Iikka Törnvall

text: Kauden 2008–2009 Törnvall aloitti kasvattajaseurassaan Junkkareissa, mutta hän siirtyi marraskuussa 2008 joulutaukoon kestävälle try-outille KooKoon riveihin. Törnvall sai joulukuussa loppukauden kestävän sopimuksen. Hänen kauttaan haittasi jälleen loukkaantumiset ja Törnvall pelasi loppukaudella vain 10 runkosarjaottelua tehoin 2+5=7 sekä neljä playoff-ottelua. Hän kävi keväällä 2009 leikkauksessa ja palasi heinäkuussa try-outille KooKoohon, mutta Törnvall jäi ilman sopimusta. Hänen koeaikaansakin häiritsi loukkaantuminen. Törnvall siirtyi tammikuussa 2010 Mikkelin Jukureihin, joissa hän pelasi viisi ottelua tehden niissä yhden syöttöpisteen.


title: Iikka Törnvall

text: Törnvall siirtyi elokuussa 2010 viikon mittaiselle try-outille Hokkiin ja hän sai sopimuksen loppukaudeksi. Törnvall pelasi kauden aikana myös yhteensä viisi ottelua lainalla Suomi-sarjassa Raahe-Kiekon ja JHT:n joukkueissa.


title: Iikka Törnvall

text: Törnvall pelasi alle 18-vuotiaiden MM-kilpailuissa vuonna 2001 ja voitti pronssia.


title: Džengiš Tšokusu

text: Džengiš Tšokusu eli Pik Pobedy (, ) on Tienšan-vuoriston korkein vuori. Se sijaitsee Kokshaal-Toon vuoriryhmässä Kirgisian ja Kiinan rajalla, Issyk Kul -järvestä kaakkoon.


title: Džengiš Tšokusu

text: Vuoren virallinen nimi kirgiisiksi on "Džengiš Tšokusu", joka tarkoittaa "Voiton huippua". Venäjänkielinen nimi "Pik Pobedy" tarkoittaa samaa. Uiguuriksi nimi on "Tömür" (rauta), joka Kiinassa on myös vuoren virallinen nimi. Kiinankielinen nimi "Tuōmù'ěr Fēng" 托木尔峰 on yhdistelmä uiguurinkielisestä nimestä ja kiinan kielen sanasta "feng", joka tarkoittaa "huippua". Vuori nimettiin Pik Pobedyksi pian toisen maailmansodan jälkeen Neuvostoliiton voiton kunniaksi.


title: Džengiš Tšokusu

text: Džengiš Tšokusu on vuoristo, jonka pitkällä harjanteella on useita huippuja. Vain päähuippu ylittää 7 000 metriä. Päähuippua lähestytään yleensä Zvozdotška-jäätiköltä (venäjäksi "pieni tähti").


title: Džengiš Tšokusu

text: Džengiš Tšokusu on Kirgisian korkein vuori. Geologisesti se on maailman pohjoisin yli 7 000 metriä korkea vuori. Pohjoisempi Khan Tengri on myös yli 7 000 metriä korkea, mutta sen huippu muodostuu jäätiköstä; kallion korkein kohta on 7 000 metrin alapuolella.


title: Džengiš Tšokusu

text: Vaikka Džengiš Tšokusu on Khan Tengriä yli 400 metriä korkeampi, vuoteen 1946 asti jälkimmäisen uskottiin olevan Tienšanin korkein vuori. Džengiš Tšokusun ensimmäinen vahvistettu valtauksen tekii 1956 Vitali Abalakovin kiipeilijäryhmä. Vahvistamattomat väitteet esittävät, että vuorelle olisi kiivetty jo 1939..


title: Džengiš Tšokusu

text: Kiinalainen retkikunta nousi huipulle Kiinan puolelta 1977. Retkikunnan kirja ei mainitse venäläisten tekemää ensinousua ja antaa vaikutelman, että kiinalaisten nousu oli ensimmäinen.


title: H-indeksi

text: h-indeksi on Jorge Hirschin vuonna 2005 esittelemä kvantitatiivinen mitta, jolla pyritään mittaamaan samanaikaisesti yksittäisen tutkijan julkaisutehokkuutta ja tuotettujen julkaisujen merkittävyyttä. Indeksiä kutsutaan joskus kehittäjänsä mukaan myös Hirschin luvuksi tai Hirschin indeksiksi.


title: H-indeksi

text: Määritelmän mukaan tutkijan h-indeksi on kokonaisluku, joka saa arvon "h", mikäli kaikista hänen "N" julkaisustaan "h" julkaisuun on viitattu muissa julkaisuissa "h" kertaa tai useammin ja loppuihin "(N-h)" julkaisuun "h" kertaa tai vähemmän. Alkuperäisessä julkaisussaan Hirsch esittää, että indeksin tulisi kasvaa likimain lineaarisesti työvuosien suhteen ja samalla arvioi, että h-indeksi jaettuna työvuosien lukumäärällä kuvaa suoraan tutkijan ammatillista kykyä siten että tavallisen tutkijan h-indeksin ja työvuosien lukumäärän osamäärän tulisi olla lähellä yhtä. Hirschin mukaan lähellä kahta oleva osamäärä kertoo poikkeuksellisen kyvykkäästä ja lähellä kolmea, ällistyttävän kyvykkäästä tutkijasta.


title: H-indeksi

text: Eräänä viitearvona alkuperäisjulkaisussaan Hirsch osoittaa viimeisen kahdenkymmenen vuoden aikana Nobelin fysiikanpalkinnon saaneiden tutkijoiden h-indeksin olevan 84 prosenttisesti yli 30, joskin nobelistien h-indeksin arvon suhde työvuosiin putoaa lähelle ykköstä, pitkälti siksi, että palkinnon saajat ovat parhaat päivänsä nähneitä tutkijoita.


title: H-indeksi

text: On tärkeää huomata, että h-indeksi on vertailukelpoinen vain saman alan sisällä ja silloinkin vain samaa aihepiiriä tutkivien tutkijoiden keskuudessa.


title: H-indeksi

text: h-indeksille on myöhemmin esitetty parannuksia. Näistä mainittakoon vaikkapa indeksin arvon muuttaminen rationaaliluvuksi.


title: Joe Hall

text: Joseph Henry Hall (3. toukokuuta 1882 Staffordshire, Iso-Britannia – 5. huhtikuuta 1919 Seattle, Washington), lempinimeltään "Paha Joe Hall" oli englantilainen jääkiekkoilija, pelipaikaltaan puolustaja. Hän pelasi ammattilaisjääkiekkoa vuodesta 1904 vuoteen 1919, jolloin hän kuoli influenssaepidemian seurauksena. Hän voitti Stanley Cupin kolmesti Quebec Bulldogsissa ja kerran Kenora Thistlesissä.


title: Joe Hall

text: Hall syntyi Staffordshiressä, Englannissa, Isossa-Britanniassa ja kasvoi Brandonissa, Manitobassa, Kanadassa. Hän pelasi Manitoba Hockey Associationissa Brandon Wheat Kingsissä, Winnipeg Rowing Clubissa ja Kenora Thistlesissä, sekä NHA:ssa Quebec Bulldogsin jäsenenä. Hän pelasi Montreal Canadiensissa sen kahtena ensimmäisenä kautena NHL:ssä vuodesta 1917 vuoteen 1919.


title: Joe Hall

text: Hall voitti Stanley Cupin Kenora Thistlesissä vuonna 1907, jolloin hän sai myös "loving cupin", joka on näytillä Hall of Famessa. Hän voitti Stanley Cupin Quebec Bulldogsissa vuosina 1912 ja 1913. Hän myös otteli Stanley Cupista vuonna 1904 Winnipeg Rowing Clubissa.


title: Joe Hall

text: Vuonna 1919 Hall oli osa Montreal Canadiensin joukkuetta, joka pääsi Stanley Cupin finaaleihin. Finaalit keskeytettiin ja lopulta lopetettiin espanjantaudin puhkeamisen vuoksi. Tauti todettiin usealla pelaajalla, niin Canadiensista kuin sen vastustajastakin Seattle Metropolitansista. Hall menehtyi keuhkokuumeeseen, joka liittyi hänen tautiinsa, ainoastaan viisi päivää Stanley Cup -finaalien keskeyttämisen jälkeen. Hall kuoli sairaalassa Seattlessa, Washingtonissa.


title: Joe Hall

text: Hall pääsi Hall of Fameen vuonna 1961.


title: Changes

text: Changes on Tupac Shakurin rap-kappale. Se on yksi Tupacin merkittävimmistä ja suosituimmista kappaleista. Kappale julkaistiin postuumisti albumilla Greatest Hits. Kappale käsittelee rasismia, poliisiväkivaltaa, huumeita ja jengiväkivaltaa. Kappaleessa käytetään samplea Bruce Hornsby and the Rangen kappaleesta "The Way It is". Kappale debytoi Yhdysvalloissa Billboard Hot 100 -listan sijalla 32.


title: Changes

text: Chris Hafnerin ohjaama musiikkivideo on koottu Tupacin aikaisemmista musiikkivideoista, kotivideomateriaalista sekä ennen julkaisemattomista kuvista.


title: Changes

text: "Changes" oli ehdolla Grammy-palkinnon saajaksi luokassa paras rap-sooloesitys ja on ainoa postuumisti julkaistu kappale, joka on koskaan ollut ehdolla kyseisessä luokassa. Yksi säkeistö kappaleesta on myös Tupacin aiemmassa kappaleessa "I Wonder If Heaven Got a Ghetto". "Huey", jonka Tupac mainitsee kappaleessa ("two shots in the dark, now Huey's dead"), on Mustien Panttereiden aktivisti Huey P. Newton. Vuonna 2008 "Changes" nousi Billboardin soittoäänilistan kärkeen.


title: Samu Vilkman

text: Samu Vilkman (s. 11. huhtikuuta 1986 Hyvinkää) on suomalainen jääkiekkoilija, joka pelaa laitahyökkääjänä II-divisioonassa, seuranaan Hoki Klupi Hyvinkää.


title: Samu Vilkman

text: Vilkman on Hyvinkään Ahmojen kasvatti. Hän siirtyi Ahmojen C-junioreista 16-vuotiaana Lahden Pelicansiin ja sai syksyllä 2004 kolmivuotisen sopimuksen Pelicansin SM-liigajoukkueen kanssa. Hän pelasi kolmen Pelicans-kautensa aikana 19 ottelua tehoin 1+0=1. Kaudella 2006–2007 Vilkman pelasi Pelicansin SM-liigajoukkueen lisäksi Mestikseen nousseessa HeKissä ja Pelicansin A-nuorissa, joissa voitti kauden päätteeksi A-nuorten mestaruuden.


title: Samu Vilkman

text: Vilkman siirtyi sen jälkeen KooKooseen, jossa pelasi vuosina 2007–2009 tehden parhaalla kaudellaan 17 maalia ja yhteensä 32 tehopistettä. Kaudella 2009–2010 hän pelasi HIFK:n riveissä, mutta jäi pieneen rooliin. Hän oli mukana noin puolissa liigapeleistä ja teki kaksi maalia ja syötti neljä. Kauden tehollinen kohokohta oli heti tammikuun alussa, kun hän teki lopulta mestaruuden voittanut TPS:ää vastaan 1+1. Hän haki peliaikaa välillä Mestiksestäkin ja teki Kiekko-Vantaassa seitsemän tehopistettä kahdeksassa pelissä.


title: Samu Vilkman

text: Vilkman käväisi kokeilemassa niin alle 18-vuotiaiden kuin alle 20-vuotiaiden maajoukkueissa, mutta Leijonapaidassa hän ei ole vielä tehnyt maaliakaan.


title: Liisa Rintaniemi

text: Aiemmin hän on ollut työssä muun muassa lentotiedotuspalvelun lentosääpalvelussa. Muiden opintojensa ohessa hän on suorittanut lennonjohtaja-tutkinnon.


title: Darling (kappale)

text: Darling on Eyes Set to Killin ensimmäinen single vuoden 2006 EP:ltä "When Silence Is Broken, The Night Is Torn", sekä myöhemmin viides single "Reach" -albumilta, joka julkaistiin vuonna 2008. Ensimmäinen versio kesti 3 minuuttia ja 45 sekuntia, jolloin kappaleen lauloi Lindsey Vogt. Sittemmin yhtye levytti kappaleen uudelleen Vogtin jätettyä yhtyeen ja se oli "Reach" albumin toinen single.


title: Timo Haapaniemi

text: Haapaniemi toimi vaalikaudella 2005–2008 Kirkkonummen kunnanvaltuuston puheenjohtajana sekä vaalikaudella 2009–2012 Kirkkonummen kunnanhallituksen puheenjohtajana.


title: Timo Haapaniemi

text: Lokakuun 2008 kunnallisvaaleissa hän oli Kirkkonummen ylivoimainen ääniharava saaden lähes tuhat ääntä (977). Kaikkiaan kunnassa annettiin ääniä 16370 ja Haapaniemi sai kaikista äänistä noin kuusi prosenttia. Äänimäärä on kunnan kaikkien aikojen suurin. Haapaniemi edustaa kokoomusta, joka oli Kirkkonummen suurin valtuustoryhmä kuudellatoista valtuutetullaan. Kaikkiaan Kirkkonummen valtuustossa on 51 valtuutettua. Vuoden 2012 kunnallisvaaleissa Haapaniemi oli jälleen kunnan ääniharava, vaikka hänen äänimääränsä laskikin (675). Kokoomus menetti vaaleissa yhden paikan, mutta on edelleen suurin ryhmä.


title: Timo Haapaniemi

text: Urheilun monitoimimiehenä ja pitkän linjan liikuntavaikuttajana Haapaniemi on toiminut lukuisissa eri luottamustehtävissä ja ollut perustamassa useita paikallisia urheiluseuroja mm. Kirkkonummen Tennis ry, Kirkkonummen Karateseura Sokuto ry, Kirkkonummen Melojat ry ja Kirkkonummen Salamat ry. Vuosina 1988–1993 hän toimi Suomen Kanoottiliiton puheenjohtajana. Suomen Olympiakomitean valtuuskuntaan hän kuului vuosina 1990–1993. Vuosina 2006–2009 hän toimi Etelä-Suomen Liikunnan ja Urheilun puheenjohtajana.


title: Timo Haapaniemi

text: Vuonna 1995 Haapaniemi toimi Suomen Nuorkauppakamarit ry:n kansallisena puheenjohtajana.


title: Tuulivoima Yhdysvalloissa

text: Tuulivoima Yhdysvalloissa kertoo tuulivoimaan liittyvistä seikoista Yhdysvalloissa.


title: Tuulivoima Yhdysvalloissa

text: AWEA:n mukaan Yhdysvallat oli maailman suurin tuulivoiman tuottaja vuonna 2008. Kapasiteetti vuoden 2008 lopussa oli 25 170 MW ja lisäys vuonna 2008 8 352 MW.


title: Tuulivoima Yhdysvalloissa

text: Yhdysvaltoihin asennetusta uudesta sähkökapasiteetista tuulivoiman osuus oli 35 % vuonna 2007 ja 42 % vuonna 2008. Barack Obaman mukaan tuulivoima luo runsaasti uusia työpaikkoja ja uuden merkittävän teollisuusalan. Yhdysvaltojen energiaviraston mukaan tuulivoimapotentiaali on vähintään 20 % sähköstä vuoteen 2030 mennessä. Tuulivoimala-alaa edustavan AWEA:n mukaan tuulivoima on hinnaltaan kohtuullista ja se laskee sähkökustannuksia, vakauttaa hintoja, lisää energiaturvallisuutta ja luo satoja tuhansia uusia työpaikkoja Yhdysvaltoihin.


title: Tuulivoima Yhdysvalloissa

text: Yhdysvaltojen sähkön tuotanto jakautuu: 50 % hiilivoima, 20 % ydinvoima, 20 % maakaasu, 6 % vesivoima ja 4 % öljy ja muut uusiutuvat. Vuoden 2007 lopussa asennettu tuulivoiman arvioitiin tuottavan sähköä 48 000 GWh vuonna 2008, mikä on 1% Yhdysvaltojen sähkönkulutuksesta.


title: Tuulivoima Yhdysvalloissa

text: Tuulivoimakapasiteetin lisäys on ollut suoraan verrannollinen energiatukeen. Vuosina 2006-2008 verotuki (the federal production tax credit PTC) oli ainoa tuulivoiman tuki: 1,9 c/kWh veroetu 10 vuoden ajan. Energia-ala on USA:ssa yleisesti vahvasti tuettu. GWEC:n mukaan uusiutuvan energian tuki on edellytys sen menestymiselle USA:ssa. PTC:tä jatkettiin lokakuussa 2008 vuoden 2009 loppuun. Tuulivoima-ala toivoo vakaampaa energiapolitiikkaa. Tukipolitiikasta johtuen asennukset vähenivät 93% vuonna 2000, 73% v. 2002 ja 77% v. 2004.


title: Tuulivoima Yhdysvalloissa

text:
USA lisäsi tuulivoimakapasiteettia 45 % vuonna 2007. USA:n tuulivoimakapasiteetti kasvoi 5 244 MW vuonna 2007. Vuoden 2007 lopussa USA:n tuulivoimakapasiteetti oli 16 818 MW ja vuoden 2006 lopussa 11 603 MW. Vuonna 2008 kapasiteetin ennustetaan nousevan yhtä paljon kuin vuonna 2007.
Vuonna 2007 rakennettiin 14 uutta tuotantotehdasta USA:n.


title: Paaso

text: Paaso on suomalainen muinaisnimi. Se voi tarkoittaa myös:


title: The Hot Chick

text: Hot Chick on vuonna 2002 ensi-iltansa saanut Tom Bradyn ohjaama elokuva.


title: The Hot Chick

text: Jessica-niminen tyttö varastaa maagiset taikakorvakorut, jotka hän laittaa korviinsa heti ostettuaan ne. Jessican toinen korvakoru putoaa maahan ja erittäin likainen ja köyhä mies löytää korvakorun ja asettaa sen korvaansa. Seuraavana aamuna Jessica herää miehen ruumiissa, mutta missä onkaan Jessican ruumis...? Jessica yrittää uskotella ystävilleen miehen ruumissa olevansa Jessica ja myöhemmin hän pystyykin sen todistamaan. Paras ystävä April auttaa Jessicaa löytämään oman ruumiinsa takaisin ja nimeää Jessican uudelleen Spenceriksi, jotta ihmiset eivät huomasi Jessican kadonneen. Näemme kuinka kahden parhaan kaverin ystävyys vahvistuu entisestään kun April myöntää Spencerille (Jessica) rakastavansa tätä suunnattomasti. Heillä on aikaa vain täyden kuun loppuun asti kunnes taikaa ei voi enää murtaa ja tuolloin Jessica jäisi ikuisesti tuohon iljettävään miehen ruumiiseen.


title: Makaveli Branded

text: Makaveli Branded on Tupac Shakurin virallinen vaatemerkki, jonka hänen äitinsä Afeni Shakur perusti Tupacin kuoleman jälkeen. Brändin tarkoituksena on pitää Tupacin muisto elossa muodin kautta. Makaveli Brandedin varat menevät Tupac Amaru Shakur Foundationille ja Tupac Amaru Shakur Center of Artsille.


title: Sylvi Paaso

text: Sylvi Paaso (myöh. Udaltsova, , ) oli suomalaissyntyinen neuvostoliittolainen desantti, joka toimi jatkosodan aikana miehitetyssä Itä-Karjalassa.


title: Sylvi Paaso

text: Sylvi Paason kommunismia kannattanut isä Kaarlo Paaso muutti työttömyyden ja poliittisen vainon vuoksi 1920-luvun lopussa Suomesta ja siirtyi pian Neuvostoliittoon; Sylvi seurasi äiteineen perässä vuonna 1932. Hän asui loppuelämänsä Venäjällä. Isä pidätettiin 1937 Stalinin vainoissa ja teloitettiin seuraavana vuonna. Jatkosodan alettua Itä-Karjalan alueen partisaanitoimintaa organisoinut Juri Andropov värväsi Paason partisaanikoulutukseen ja hänestä tehtiin radisti. Paaso lähetettiin vakoilutehtäviin suomalaisten selustaan Äänisen rannalla sijaitsevaan Soutjärven kylään. Paaso ryhmineen toimi "tyhjiövyöhykkeellä", eli alueella, jonka venäläiset siviilit oli siirretty keskitysleireihin. Sodan jälkeen hän oli yksi Karjalan neuvostotasavallan ja sittemmin Karjalan tasavallan juhlituimpia sotasankareita. Hänen kuvansa on ikuistettu Petroskoin partisaanimuistomerkkiin. Paaso meni sodan jälkeen naimisiin partisaanitoverinsa Pavel Udaltsovin kanssa.


title: Sylvi Paaso

text: Yleisradion dokumentaristi Arvo Tuominen ohjasi Paasosta vuonna 2003 "Tosi tarina" -sarjaan lyhytdokumentin "Kiveen hakattu partisaani".


title: Sylvi Paaso

text: "Helsingin Sanomat" julkaisi Paason kuoleman johdosta dosentti Johan Bäckmanin kirjoittaman muistokirjoituksen. Kirjoitus sai aikaan voimakkaan vastareaktion. Helsingin Sanomien uutispäätoimittaja Reetta Meriläinen pyysi "Suomen Kuvalehdessä" anteeksi kirjoituksen julkaisua ja pahoitteli sitä, että "partisaania" oli kutsuttu sotasankariksi.


title: Orlando Anderson

text: Orlando Tive "Baby Lane" Anderson (13. elokuuta, 1974 - 29. toukokuuta, 1998) oli Southside Crips -katujengin jäsen ja monet uskovat hänen olleen mukana Yhdysvaltalaisen rap-artisti Tupac Shakurin murhassa.


title: Orlando Anderson

text: Anderson ja Shakurin seurue olivat kahakassa MGM Grand Hotelliin aulassa vain kolme tuntia ennen kuin Shakuria ammuttiin 7. syyskuuta 1996. Tämän takia monet uskovat Andersonin ampuneen Shakuria myöhemmin tuona yönä. Liikkui huhuja, joiden mukaan Anderson kerskui räppärin ampumisella, jonka hän kuitenkin kielsi haastatteluissa. Las Vegasin poliisi piti Andersonia syyllisenä, mutta oli mahdotonta todistaa hänet syylliseksi. Tupacin äiti, Afeni Shakur haastoi Andersonin oikeuteen, mutta juttu ei mennyt läpi, koska Anderson kuoli ennen sen käsittelyä.


title: Orlando Anderson

text: 29. toukokuuta 1998 Andersonia ammuttiin autopesulan ulkopuolella Comptonissa. Anderson ja kaksi hänen kanssaan ollutta henkilöä kuolivat sairaalassa Los Angelesissa. Ketään ei kuitenkaan koskaan syytetty heidän murhistaan.


title: Jamie Madrox (sarjakuvahahmo)

text: Monikko (), oikealta nimeltään Jamie Madrox, on Marvel-kustantamon luoma sarjakuvahahmo, Ryhmä-X:än entinen vihollinen myöhemmin sankari ja yksityisetsivä. Monikon loivat Chris Claremont ja John Buscema. Hahmon ensiesiintymisen tapahtui "Giant-Size Fantastic Four" -lehden numerossa 4 (vuonna 1975).


title: Jamie Madrox (sarjakuvahahmo)

text: Jamie Madroxin mutanttikyky oli ilmeinen syntymässä, kun lääkärin läimäyttäessä häntä syntyi kaksoisolento. Kaksi viikkoa myöhemmin Jamien isä otti lopputilin Los Alamosin Ydintutkimuskeskuksesta ja muutti perheensä kanssa tarkoituksellisen eristetylle farmille Kansasiin professori Charles Xavierin ehdotuksesta. Nuoresta iästä lähtien Madrox käytti erityistä pukua, joka neutraloi hänen mutanttikykynsä, mutta ennen kuin tämä selitettiin hänelle, hänen vanhempansa kuolivat oudossa tornadossa Jamien ollessa 15 vuotta.


title: Jamie Madrox (sarjakuvahahmo)

text: Madrox vietti seuraavat kuusi vuotta huolehtien vanhempiensa farmista. Hänen ollessaan 21 vuotta, puvun vialliset hallintakomponentin aiheuttivat virtapiikin, joka vapautti hänen voimansa ja sai puvun absorboimaan vallitsevaa sähköenergiaa. Hämmentyneenä, peloissaan ja eristyksen hullaannuttamana Madrox tunsi vetoa New Yorkiin. Siellä hän taisteli Ihmenelosia vastaan kunnes Xavier saapui purkamaan tilanteen. Xavierin ja Ihmenelosten Reed Richardsin avulla Madroxin puku korjattiin ja hän lähti Xavierin matkassa tämän kartanolle Westchesteriin. Siellä Madroxin mielentila korjattiin ja opeteltuaan sopeutumaan voimiinsa, hän sai kutsun Ryhmä-X:än. Hän kieltäytyi ja lähti sen sijaan Xavierin mukana Muirin saarelle, jossa hän ryhtyi labra-assistentiksi tri Moira MacTaggertille. Madroxin kyky oli korvaamaton MacTaggertille, ja hänestä tuli pian Muirin säännöllinen työntekijä. Valitettavasti Madrox huomasi myös joutuvansa taistelemaan uhkia kutenEerika Punaista ja Todellisuutta muuttavaa Proteusta vastaan, joka riivasi yhden Madroxin kopioista paetakseen vankeudelta. Proteuksen valtaus tappoi kopion välittömästi, ja Madrox tunsi ensimmäistä kertaa sen tuottaman tuskan. Kun Proteus oli voitettu, Madrox kieltäytyi jälleen liittymästä Ryhmä-X:än, haluten jäädä Muirin saarelle Moiran ja hänen rakastajansa, X-mies Ulvojan kanssa. Pian sen jälkeen Ulvojan tytär Sireeni tuli asumaan Muirille, ja hänestä tuli läheinen Madroxille.


title: Jamie Madrox (sarjakuvahahmo)

text: Lopulta yksi Madroxin kopioista pyrki eroamaan alkuperäisestä ja elämään omaa elämäänsä. Tämän saavuttaakseen hän huumasi alkuperäisen Madroxin ja lähti Moiran ja Sireenin mukana Yhdysvaltoihin etsimään Auringonpilkkua ja Sotakonetta, kahta Uusien Mutanttien kadonnutta jäsentä. Löytäen lopulta kadonneet osana Katoajan teinijengiä Langenneita Enkeleitä, muukalaisolento Ariel houkutteli Madrox-kopion ja Sireenin liittymään. Tänä aikana kopio ja Sireeni kokivat lyhyen suhteen. Lopulta Langenneet Enkelit paljastuivat avaruusolentojen salajuoneksi heidän aikoessaan parantaa rotunsa pysähtynyt evoluutio tekemällä kokeita mutanteille. Voitettuaan muukalaiset ryhmä palasi Maahan, mutta ilmeisesti hajosi pian. Kopio ja Sireeni palasivat takaisin Moiran luokse Muirille; kopio ei kuitenkaan halunnut sulautua alkuperäiseen, joten hän loi toisen kopion paikalleen ja jäi itse salaa Yhdysvaltoihin.


title: Jamie Madrox (sarjakuvahahmo)

text: Myöhemmin psioninen olento Varjokuningas riivasi alkuperäisen Madroxin roiston valloitettua Muirin; hänen hävittyään Madrox liittyi hallituksen rahoittamaan Tekijä-X:än. Madroxin tietämättä Langenneisiin Enkeleihin liittynyt kopio oli löytänyt paikkansa Häijyistä Pojista, geneetikko Herra Pahuuden palkkasoturijoukosta. Senaattori Stephen Shaffranin eli Kimmokkeen, mutantin joka pystyi kääntämään toisten mutanttien voimat ja pelot heitä vastaan, avulla kopio uskotteli Häijyille Pojille ja Madroxille itselleen olevansa alkuperäinen. Madrox sulautui kopion kanssa, mutta se oli salajuoni; hän ”purki” kopion sisältäpäin ja pysyi hallitsevana persoonana paljastaakseen Shaffranin ja Pahuuden. Myöhemmin, kun suurin osa tiimistä oli kiireinen toisen tehtävän kanssa, Madrox ja hänen tiimitoverinsa Elohopea lähetettiin tutkimaan murhatapausta Maineen, jossa pääepäilty oli nuori mutantti nimeltä Rachel Argosy alias Rapsodia, joka oli erotettu musiikinopettajan virasta hänen muututtuaan siniseksi ja saatuaan kykynsä lumota toisia musiikilla. Hänen erottamisestaan vastuussa ollut mies löydettiin kuolleena parin päivän päästä, ja Rapsodia pidätettiin rikospaikalta. Jouduttuaan alttiiksi Rapsodian voimalle Madrox vakuuttui hänen syyttömyydestään ja aikoi vapauttaa hänet vankilasta kun totuus tuli ilmi. Rapsodia oli käyttänyt voimaansa uhriin yrittäessään saada hänet näkemään virheen erottamispäätöksessä, mutta aiheuttikin vahingossa hänen kuolemansa.


title: Jamie Madrox (sarjakuvahahmo)

text: Tutkiessaan Xavierin salamurhayritystä, josta epäiltiin tulevaisuudesta tullutta mutanttisoturi Cablea, Tekijä-X ja Ryhmä-X liittoutuivat vangitsemaan Cablen mutanttitiimin, X-Voiman. X-Voimaan kuului myös Sireeni, joka kohtasi Madroxin heidän menneen suhteensa tiimoilta. Madrox paljasti Sireenille, että vaikka hänellä oli kaikki muistot tytön suhteesta hylkiökopion kanssa, hänellä ei ollut siihen liittyviä tunteita.


title: Jamie Madrox (sarjakuvahahmo)

text: Madrox muodosti läheisen siteen tiimitoveriinsa Guido Carosellaan alias Korstoon. Parivaljakko jakoi oudon huumorintajun ja he vitsailivat paljon tiimin johtaja Havokin kiusaksi. Tohtori Leonard Samsonin psykiatrinen analyysi paljasti lopulta Madroxin asenteen syyn. Koska hän oli elänyt lapsena yksin vuosien ajan, hänellä oli miltei patologinen huomionkaipuu, jotta hänen ei tarvitsisi enää olla yksin, ja hän suostui tekemään mitä vain – oli se vitsien kertominen, kepposet tai huijaaminen – saadakseen ihmiset huomaamaan itsensä.


title: Jamie Madrox (sarjakuvahahmo)

text: Suorittaessaan tehtävää Tekijä-X:n kanssa Genoshan saarivaltiossa, yksi Madroxin kopioista sai tartunnan kuolettavasta Perintöviruksesta; sulauduttuaan Madroxin itsensä uskottiin saaneen tartunnan. Mutanttiprofeetta Haven tarjoutui parantamaan Madroxin, mutta yritys epäonnistui ja hänen luultiin kuolleen. Madrox kuitenkin alitajuisesti jakautui kahdeksi kehoksi varmistaen, että virus olisi toisessa kehossa, eikä joutuisi toisiin kopioihin. Kun tartunnan saanut keho kuoli, sen aiheuttama šokki sai Madroxin menettämään muistinsa. Myöhemmin Tekijä-X lähetettiin pidättämään arvoituksellinen hahmo, joka paljasti Madroxiksi, elossa ja muisti palanneena. Yhdysvaltain hallituksen osasto oli värvännyt Madroxin muuttaakseen hänet äärimmäiseksi salaiseksi agentiksi, kouluttaen hänestä yhden miehen armeijaa. Lopulta Madrox liittyi takaisin Tekijä-X:än kunnes tiimi hajosi kun Havokin luultiin kuolleen. Hän palasi Muirin saarelle, jossa hän tapasi uudelleen sekä Moiran että tiimitoverinsa Tekijä-X:stä, Suden. Madrox työskenteli myöhemmin Genoshassa Professori X:n puolesta valvoakseen tilannetta mutanttiaktivisti Magneton valtaannousun jälkeen.


title: Jamie Madrox (sarjakuvahahmo)

text: Seuraavaksi Ulvoja värväsi Madroxin puolisotilaallisiin X-Joukkoihinsa, jota varten Madrox loi kopioita toimimaan henkilökuntana aina viestivalvojasta lentäjäksi. Kun X-Joukot muutettiin X-Yhdistykseksi, maailmanlaajuiseksi mutanttien etsintä- ja pelastusjärjestöksi, Madrox toimi ryhmän Euroopan haarassa aikansa kunnes taistelu elävää bakteeritietoisuutta Ase XII:tä vastaan maksoi hänen tiimitoverinsa Pimeätähden hengen. Madrox erosi ryhmästä ja lähti omilleen, lähettäen ”pitkäaikaisia tutkijakopioita” ympäri maailman oppiakseen uusia kykyjä ennen sulautumista takaisin. Madrox perusti sen jälkeen XXX-Etsivät Mutanttikylään Guidon ja Suden kanssa. Hänen ensimmäinen tapauksensa oli tutkia yhden kopionsa murhaa erään Clayn käsissä, joka myös pystyi luomaan kopioita itsestään, ja tämä johti Madroxin Chicagoon Sheila DeSoton luokse, joka oli multimiljonääri Edward Vancen morsian. Madroxin, joka oli ihastunut Sheilaan, tietämättä nainen oli palkannut Clayn estämään Madroxia sekaantumasta hänen suunnitelmiinsa ottaa Chicagon rikossyndikaatti valtaansa. Lopulta Sheila kuoli paljastuttuaan pitkälle kehittyneeksi mutantiksi.


title: Jamie Madrox (sarjakuvahahmo)

text:
Madrox luo itsestään identtisen elävän kopion jokaisesta fyysisestä iskusta, mahdollisesti hankkien massaa toisesta ulottuvuudesta samalla prosessilla kuten Muurahaismies ja Hulk. Prosessi on spontaani, eikä Madrox voi estää sitä. Vaikka hän voi luoda useita kopioita, ja myös kopiot voivat jakautua, jokainen pystyy luomaan kerrallaan vain yhden kopion; hänen on nähty luovan noin 40 kopiota ennen kuin se ei enää onnistunut. Kopiot ajattelevat, tuntevat ja toimivat itsenäisesti. Jokaisella on taipumus edustaa Madroxin persoonan eri puolia, joka vahvistuu mitä kauemmin kopio on olemassa; näistä ominaisuuksista on hiljattain tullut äärimmäisempiä. Madroxilla on telepaattinen ja empaattinen side jokaiseen kopioon, ja hän kokee vakavan, mahdollisesti kohtalokkaan trauman yhden kuollessa. Madrox voi ”sulauttaa” kopionsa, saaden heidän uudet tietonsa ja taitonsa itselleen. Samoin hän kärsii fyysistä kipua tai psykologisia oireita sulautettuaan viallisen kopion. Jos Madrox itse kuolisi, ei tiedetä jatkaisiko mikään kopio itsenäistä elämää; on käytännössä mahdotonta erottaa alkuperäistä kopioista.
Madrox on hankkinut laajat tiedot ja taidot kopioidensa kokemusten myötä, kuten tiedot ihmisen anatomiasta, taidon puhua venäjää ja shaolinmunkin hiipimistekniikat.


title: Jamie Madrox (sarjakuvahahmo)

text: Madroxin alkuperäinen asu absorboi kineettistä energiaa, estäen kopion syntymisen vahingossa. Madroxin fyysiset voimat kasvoivat suhteessa tämän absorboidun energian kanssa.


title: Jamie Madrox (sarjakuvahahmo)

text: Elokuvassa "X-Men 2" hänen nimensä on Strykerin tietokoneella, johon Mystikko hakkeroituu


title: Jamie Madrox (sarjakuvahahmo)

text: Monikko esiintyy elokuvassa "" Magneton kätyrinä. Hän ei osallistu yhteenkään taisteluun eikä nimeä "Monikko" mainita. Monikkoa näytteli Eric Dane.


title: Peter Facinelli

text: Peter Facinelli (s. 26. marraskuuta 1973 New York) on yhdysvaltalainen näyttelijä. Hänet tunnetaan vuoden 2002 televisiosarjasta "Fastlane" sekä komediasarjasta "Nurse Jackie". Hän on myös esittänyt vampyyrilääkäri Carlisle Cullenia yhdysvaltalaisen kirjailijan Stephenie Meyerin kirjasarjaan perustuvissa elokuvissa "Twilight – Houkutus", "Twilight – Uusikuu", "Twilight – Epäilys" ja "Twilight – Aamunkoi".


title: Peter Facinelli

text: Facinelli syntyi 26. marraskuuta 1973 ja kasvoi New Yorkin Queensissa, Ozone Parkissa. Hänen vanhempansa muuttivat Yhdysvaltoihin Italiasta. Hänen äitinsä Bruna oli kotirouva ja isänsä Pierrino työskenteli tarjoilijana. Facinellilla on kolme vanhempaa sisarta. Uskonnolliselta kasvatukseltaan hän on roomalaiskatolinen. Hän kävi nuoruudessaan St. Francis Preparatory -koulua ja opiskeli myöhemmin Atlantic Theater Company Acting Schoolissa.


title: Peter Facinelli

text: Facinelli oli naimisissa näyttelijä Jennie Garthin kanssa vuodesta 2001 vuoteen 2012. He tapasivat vuonna 1995 televisioelokuvan "An Unfinished Affair" kuvauksissa. Heillä on kolme tytärtä; Luca Bella (s. 22. toukokuuta 1997), Lola Ray (s. 6. joulukuuta 2002) ja Fiona Eve (s. 30. elokuuta 2006).


title: Peter Facinelli

text: Facinellin ensimmäisiä töitä näyttelijänä oli indie-elokuva "Angela", jonka hän teki vielä ollessaan high schoolissa. Facinelli muutti Los Angelesiin vuonna 1995, missä hän alkoi etsiä töitä. Uransa alussa Los Angelesissa hän näytteli esimerkiksi televisioelokuvassa "An Unfinished Affair", jonka kuvauksissa hän tapasi tulevan vaimonsa Jennie Garthin.


title: Peter Facinelli

text: Vuonna 2002 Facinelli näytteli pääosaa FOXin televisiosarjassa "Fastlane". Hän on vieraillut myös televisiosarjoissa "Mullan alla" ja "Damages". Vuodesta 2009 lähtien hän on näytellyt yhdessä Edie Falcon kanssa televisiosarjassa "Nurse Jackie". Facinelli esittää sarjassa tri Fitch Cooperia.


title: Peter Facinelli

text: Facinelli on näytellyt myös elokuvissa. Hän on esiintynyt esimerkiksi elokuvissa "Hollow Man 2", "Miehet elämässäni", "Skorpionikuningas" ja "Nyt bailataan". Vuonna 2008 Facinelli esitti vampyyri Carlisle Cullenia Stephenie Meyerin kirjasarjaan perustuvassa, Summit Entertainmentin tuottamassa elokuvassa "Twilight – Houkutus". Hän jatkoi rooliaan elokuvan jatko-osassa, vuoden 2009 elokuvassa "Twilight – Uusikuu", joka sai ensi-iltansa 20. marraskuuta 2009. Hän jatkaa rooliaan myös vuoden 2010 elokuvassa "Twilight – Epäilys", joka sai ensi-iltansa 30. kesäkuuta 2010. Facinelli näyttelee Carlislen roolia vielä elokuvasarjan päätöselokuvassa, kaksiosaisessa "Twilight – Aamunkoissa".


title: Jamie Macoun

text: Jamie Neil Macoun (s. 17. elokuuta 1961 Hamilton, Ontario) on kanadalainen entinen jääkiekkoilija. Hän oli pelipaikaltaan puolustaja. Macoun pelasi 18 kauden aikana 1128 NHL-ottelua, joissa hän teki 76 maalia ja 282 syöttöä. Hän voitti Stanley Cupin kahdesti: vuonna 1989 Calgary Flamesissä ja vuonna 1998 Detroit Red Wingsissä. Macoun päätti uransa vuonna 1999.


title: Jamie Macoun

text: Macoun pelasi Kanadan joukkueessa kolmissa jääkiekon maailmanmestaruuskilpailuissa, vuosina 1985, 1990 ja 1991. Hänet valittiin vuoden 1991 kisojen parhaaksi puolustajaksi.


title: Joseph M. Forshaw

text: Joseph Michael Forshaw on australialainen, papukaijoihin erikoistunut lintutieteilijä.


title: Joseph M. Forshaw

text: Joseph Forshaw kiinnostui linnuista jo poikasena. 1950-luvulla Forshaw opiskeli lääkeaineoppia. Hänen intohimonsa papukaijoihin syttyi liekkeihin sen jälkeen kun hän pääsi tutkimaan New Yorkissa sijaitsevan American Museum of Natural Historyn Mathews-kokoelman australialaisia papukaijoja vuonna 1964. Tästä seurasi kirja Australian papukaijoista, "Australian Parrots" (1969). Forshaw ei kyennyt lopettamaan kirjoitustyötä, ja niinpä teosta seurasi vielä täydellisempi "Parrots of the World" (1973). Näitä kirjoja seurasi sarja tropiikin lintujen kuvauksia: "Birds of Paradise and Bowerbirds", "Kingfishers and Related Birds", "Turacos", "Cockatoos"...


title: Joseph M. Forshaw

text: Forshaw toimi Australian kansallispuistojen ja luontopalvelujen (Australian National Parks and Wildlife Service) johtajana. Nykyisin hän toimii tutkijana Sydneyn Australian Museumin ornitologian osastolla. Hän on American Ornithologists' Unionin (AOU) kirjeenvaihtajajäsen.


title: Joseph M. Forshaw

text: Useiden Forshawn kirjojen kuvittajana on toiminut William T. Cooper. Kaikkiaan Forshaw on kirjoittanut 16 teosta.


title: Streisandin ilmiö

text: Streisandin ilmiöllä () tarkoitetaan tapauksia, joissa yritykset vaientaa tai poistaa internetissä julkaistua informaatiota – esimerkiksi valokuvia, videoita tai tekstiä – johtavatkin informaation saaman julkisuuden räjähdysmäiseen kasvuun. Ilmiön on nimennyt "Techdirt"-blogin ylläpitäjä Mike Masnick laulaja-näyttelijä Barbra Streisandin mukaan.


title: Streisandin ilmiö

text: Vuonna 2003 Streisand haastoi oikeuteen valokuvaaja Kenneth Adelmanin, joka osana Kalifornian rannikon eroosiota kartoittavaa valokuvaushankettaan oli julkaissut verkkosivullaan ilmakuvan Streisandin rantatalosta Malibussa. Oikeus hylkäsi Streisandin vaatimukset. Tapauksen saama runsas julkisuus keräsi Adelmanin sivuille hänen oman arvionsa mukaan yli miljoona uutta kävijää ja ilmakuvaa julkaistiin sanomalehdissä ympäri maailman. Ennen oikeusjuttua vain harvat olivat havainneet talon ilmakuvista.


title: Streisandin ilmiö

text: Jo vuonna 1993 John Gilmore kuvasi vastaavaa ilmiötä seuraavasti: ”Verkko tulkitsee sensuurin vaurioksi ja reitittää sen ohi.”


title: Streisandin ilmiö

text: Huhtikuussa 2013 Ranskan tiedustelupalvelu DCRI yritti poistattaa ranskankielisestä Wikipediasta Pierre-sur-Hauten sotilasradioasemasta kertovan artikkelin, minkä jälkeen kyseinen artikkeli nousi nopeasti ranskankielisen Wikipedian luetuimmaksi.


title: Minihame

text: Minihame on lyhyt hamemalli. Sen helma ylettyy yleensä parikymmentä senttiä polvien yläpuolelle. Se oli muodissa etenkin 1960-luvulla.


title: Minihame

text: Mary Quant piti Lontoon Kings Roadilla Bazaar-nimistä vaatekauppaa, jossa hän myi suunnittelemiaan vaatteita. 1950-luvun lopulla hän alkoi kokeilla lyhyempiä hameita, mikä päätyi vuonna 1965 minihameeseen, josta tuli yksi vuosikymmenen muodin tärkeimmistä piirteistä.


title: Minihame

text: Quantin keskeisen sijainnin ansiosta minihameesta tuli pelkän katumuodin sijasta maailmanlaajuinen trendi. Sen hyväksyntään vaikutti suuresti Jean Shrimptonin esiintyminen Colin Rolfen suunnittelemassa valkoisessa minihamepituisessa mekossa 30. lokakuuta 1965 vuosittaisen Melbourne Cup -karnevaalin ensimmäisenä päivänä Australiassa, missä vaate aiheutti sensaation. Shrimptonin väitti helman lyhyyden johtuneen lähinnä siitä, että Rolfella oli ollut käytössään liian vähän kangasta. Hän myös esitti, että esiintymistä seurannut polemiikki johtui vähintään yhtä paljon siitä, ettei hän ollut käyttänyt käsineitä ja hattua, joiden katsottiin olevan konservatiivisessa yhteisössä välttämättömät.


title: Minihame

text: Minihameen suosioon vaikutti suuresti myös André Courrèges, joka kehitti sitä omalla tahollaan ja liitti sen Mod-tyyliinsä kevät/kesä-kaudelle 1965. Hänen minihameensa olivat väljempiä ja niitä käytettiin valkoisten korkeavartisten saappaiden kanssa. Esittelemällä minihameen haute couture -maailmalle Courréges antoi sille enemmän uskottavuutta kuin mitä muuten olisi voitu odottaa katumuodilta.


title: Minihame

text: Ylävartalon vaatteita kuten neulepaitoja muunnettiin silloin tällöin minimekoiksi. Sukkahousuista tuli erittäin muodikkaat pitkien sukkien sijasta erityisesti siksi, että lyhyt helma saattoi paljastaa sukan yläreunan. Mary Quant puolusti tällä kehityksellä minihameita: ”Eurooppalaisissa maissa, joissa minihameet kielletään kaduilla ja sanotaan niiden kutsuvan raiskaajia, ei ymmärretä että niiden alla on sukkahousut.”


title: Minihame

text: 1970-luvun puolivälissä muotiteollisuus palasi pidempiin hameisiin, kuten "midi"- ja "maksihameeseen". Journalisti Christopher Booker esitti tälle kaksi syytä: ensinnäkin sen, ettei ”ollut melkein mitään minne mennä (...) minihameet eivät voineet lyhentyä”; ja toiseksi hän oli sitä mieltä, että ”pukeutuneina minihameisiin ja PVC-sadetakkeihin tytöt olivat muuttuneet kertakäyttöisiksi muoviesineiksi”. Helmojen pidentyminen todella sattui yksiin feminismiliikkeen leviämisen myötä. 1960-luvulla minihame oli kuitenkin nähty vapautumisen symbolina, ja sitä käyttivät jotkut naiset, jotka tulivat tunnetuiksi naisasian edistäjinä, kuten Germaine Greer ja seuraavalla vuosikymmenellä Gloria Steinem. Greer kirjoitti vuonna 1969:


title: Minihame

text: Naiset vain tanssivat samalla kun heidän pitkät hameensa kiipesivät ylös ja heidän kureliivinsä haihtuivat, ja heidän nänninsä tunkivat läpi kuin hyasintin kärjet ja heidän vaatteensa kuihtuivat pelkiksi haituviksi ja verhon haamuiksi koristamaan ja ihannoimaan (...).


title: Minihame

text: Minihameet eivät koskaan todella kadonneet, ja esimerkiksi Blondie-yhtyeen Debbie Harry käytti niitä 1970-luvun lopun ”uuden aallon” aikana. Uuden aallon artisti Elvis Costellon kappaleessa ”(I Don’t Want to Go to) Chelsea” (1978) on kohta ”There’s no place here for the mini-skirt waddle”.


title: Minihame

text: 1980-luvulla minihameet alkoivat tulla taas pinnalle, etenkin ”rah rah” -hameen (lyhyt röyhelöhame) muodossa. Näiden esikuvana olivat naispuolisten cheerleadereiden urheilutapahtumissa käyttämät hameet.


title: Minihame

text: 1980-luvun keskivaiheessa pullea ”puffball”-minihame oli lyhyen aikaa suosittu. Sitä käyttivät muiden muassa Walesin prinsessa Diana. Monet naiset liittivät minihameen osaksi työasuaan, ja tapa yleistyi vuosisadan loppua kohden mentäessä. 1990-luvun puolivälissä tehdyt elokuvat ja TV-sarjat, kuten "Frendit", "Sinkkuelämää" ja "Ally McBeal" osoittavat, kuinka laajalle minihameet olivat taas levinneet. TV-sarjassa "Pokka pitää" (1990–1995) snobbaileva Hyacinth Bucket tuohtuu useasti sisarensa Rosen lyhyistä hameista.


title: Minihame

text: Vuosituhannen vaihteessa matalavyötäröiset farkut tulivat naisilla muotiin. Minihame on kehittynyt niin kutsutuksi "mikrohameeksi", jonka tarkoitus on pikemminkin kuvata hameen ajatusta kuin toimia vartalon peitteenä. Paljastavuutensa vuoksi mikrohametta käytetään harvoin julkisesti. Minihameita nähdään myös housujen tai legginsien päälle puettuina, jolloin lahkeet peittävät sääret niiltä osin, jotka hame paljastaisi.


title: KISS 4K

text: KISS 4K: Legends Never Die oli yhdysvaltalainen sarjakuvalehti. Lehti perustettiin 2007 ja siinä seikkailevat Kiss-yhtyeen jäsenet. Sarjakuvasta julkaistiin kuusi painettua numeroa, jonka jälkeen sitä julkaistiin jonkin aikaa verkkosarjakuvana. Lehden ensimmäisestä numerosta julkaistu erikoispainos "KISS 4K Destroyer Edition" pääsi Guinnessin ennätysten kirjaan kooltaan suurimpana sarjakuvalehtenä kun lehden sivukoko on 50.48 cm x 77.63 cm.Vain Stanleyn ja Simmonsin hahmot ovat samoja kuin yhtyeen alkuperäisen kokoonpanon lavahahmot.


title: Modaali (kuitu)

text: Modaali on viskoosin kaltainen selluloosamuuntokuitu, jota käytetään vaatteissa, sisustusmateriaaleissa ja teknisissä tuotteissa. Modaalia käytetään sekoitteina puuvillan, villan ja synteettisten kuitujen kanssa. Siitä valmistetaan myös mikrokuitua.


title: Modaali (kuitu)

text: Ominaisuuksiltaan modaali on himmeäkiiltoinen, puuvillan tuntuinen kuitu, joka on viskoosia kestävämpi käytössä ja pesussa.


title: Modaali (kuitu)

text: Valmistusprosessi on samankaltainen kuin viskoosilla, mutta molekyyliketjut pyritään pitämään mahdollisimman pitkinä. Tällä pyritään välttämään viskoosin huonoja ominaisuuksia (rypistyminen, kutistuminen ja huono märkälujuus). Modaali tuli nykyisessä muodossaan markkinoille vuonna 1942.


title: Ammunta kesäolympialaisissa 1988 – miesten 50 metrin liikkuva maali

text: Miesten 50 m villikarju ammuttiin Soulin kesäolympialaisissa 23. syyskuuta. Kilpailun voitti Norjan Tor Heiestad tuloksella 689 (591+98). Suomella ei ollut asettaa edustajaa lajiin.


text: Peruskilpailun jälkeen Heiestad oli kärjessä yhdessä Neuvostoliiton Gennadi Avramenkon kanssa tuloksella 591. Avramenko putosi kuitenkin finaalin toisen laukauksen jälkeen kolmanneksi ammuttuaan vain 7. Heisstadilla oli varaa yhdeksännellä laukauksella ampua 8, sillä hänen sarjansa oli muuten puhtaita kymppejä. Kiinan Huan Shiping otti hopeaa ennen Avramenkoa.


title: VNREDSat-1

text: VNREDSat-1 (Vietnam Natural Resources, Environment and Disaster-monitoring Satellite-1A) on Vietnamin Ranskasta EADS-yhtymältä tilaama kaukokartoitussatelliitti. Se laukaistaneen vuonna 2012.


title: VNREDSat-1

text: Satelliitti on osa Vietnamin kansallista avaruustieteen ja -teknologian ohjelmaa. Satelliitin hankintaa valmisteltiin vuodesta 2003 alkaen, jolloin Vietnam konsultoi englantilaista yritystä. Tämän satelliitin tilauksesta teki ilmoituksen Vietnamin pääministeri Nguyễn Tấn Dũng. Satelliitti maksanee noin 60–100 miljoonaa dollaria. Satelliitilla kerätään tietoa Vietnamin ympäristöstä ja luonnononnettomuuksista, lähinnä tulvista. Ohjelman johtaja Nguyen Khoa Son sanoi ohjelman tarkoituksena olevan kansallisen omavaraisuuden luominen tällä alalla. Satelliitin tilaaja on Vietnamin tiede- ja teknologiaministeriö.


title: VNREDSat-1

text: Sen ohjauskeskus rakennettiin Hanoihin, Hoa Lac High-Tech Parkiin, valmistuen vuonna 2007. Se on vastaanottanut ranskalaisen SPOT-satelliitin ja ESAn ENVISAT-satelliitin kuva-aineistoa. Kuvien välittäjänä toimii EADS-yhtymä ja ostaja Vietnamin luonnonvara- ja ympäristöministeriö.


title: VNREDSat-1

text: 150 kg painavan VNREDSAT-1-satelliitin suunniteltu toiminta-aika on viisi vuotta. Satelliitti maksaa noin 100 miljoonaa dollaria ja se vähentää merkittävästi Vietnamin tarvetta ostaa kuva-aineistoa muilta mailta.


title: Hannu Kiukkonen

text:
Hannu Kiukkonen (s. 3. elokuuta 1984) on suomalainen pesäpalloilija. Hän pelaa Superpesistä Jyväskylän Kirissä.
Vuonna 2006 hänet valittiin ykköspesiksen parhaaksi pelaajaksi. Kiukkonen on saavuttanut pesäpallossa kaksi pronssimitalia KoU:n riveissä ja yhden pronssimitallin Joensuun Mailassa kaudella 2013 sekä viisi Itä–Länsi-ottelua vuosina 2008, 2010, 2012, 2013 ja 2015.


title: Demidov (kaupunki)

text: Demidov () on kaupunki Smolenskin alueella Venäjällä. Se sijaitsee Kasplja- ja Gobza-jokien yhtymäpaikassa 120 kilometriä Smolenskista pohjoiseen. Kaupunki on Demidovin piirin keskus. Kaupungissa asui vuoden 2010 väestönlaskennan mukaan 7 333 henkeä ja koko Demidovin piirissä 14 039.


title: Demidov (kaupunki)

text: Paikkakunta mainitaan ensimmäisen kerran 1400-luvulla nimellä Poretšje. 1600-luvulla siellä sijaitsi rajatulli. Vuonna 1723 Pietari I:n määräyksestä perustettiin laivalaituri, kylän kautta kulki Pietarista Smolenskiin ja edelleen Ukrainaan johtava maantie. 1700-luvulla Poretšjessa toimi rahapaja. Vuonna 1776 siitä tuli Smolenskin lääniin kuulunut kihlakuntakaupunki. 1700–1800-luvun vaihteessa se oli huomattava kaupan ja jokiliikenteen keskus. 1800-luvun puolivälissä kaupungin merkitys väheni Kasplja-joen madaltumisen ja rautateiden rakentamisen takia. Poretšjen kihlakunnan asukkaat olivat lähes kaikki valkovenäläisiä.


title: Demidov (kaupunki)

text: Vuonna 1918 kaupunki nimettiin uudelleen bolševikkipuolueen kihlakuntakomitean puheenjohtajan Jakov Je. Demidovin (1889–1918) mukaan. Toisen maailmansodan aikana se oli saksalaisten miehittämä.


title: Demidov (kaupunki)

text: Nähtävyyksiä ovat Kaspljan sillan lähellä sijaitsevat kaksi 1700-luvun lopun barokkityylistä asuintaloa, Neitsyt Marian taivaaseen astumisen kirkko (1851–1862), Pokrovan kirkko ym. Kaupungissa on syntynyt sirkustaiteilija ja elokuvanäyttelijä Juri Nikulin.


title: Dorogobuž

text: Dorogobuž () on kaupunki Smolenskin alueella Venäjällä. Se sijaitsee Dneprin yläjuoksulla 125 kilometriä Smolenskista itään. Siellä on Smolenskin ja Vjazman väliseltä rautatieltä Safonovossa haarautuvan sivuradan pääteasema. Kaupunki on Dorogobužin piirin keskus ja piirin toiseksi suurin taajama (Verhnedneprovskin jälkeen). Kaupungissa asui 10 720 henkeä (vuonna 2010).


title: Dorogobuž

text: Dorogobuž mainitaan ensimmäisen kerran vuonna 1150. Batu-kaanin joukot polttivat sen vuonna 1238. 1200–1300-luvuilla se oli lääniruhtinaskunnan keskus. 1400–1600-luvuilla kaupunki joutui useasti Liettuan ja Puolan hyökkäysten kohteeksi ja se kuului pitkään Puolan yhteyteen. Vuonna 1667 se liitettiin lopullisesti Venäjään. Vuoden 1812 sodassa kaupunki poltettiin ja se rakennettiin uudelleen 1800-luvun aikana. Toisen maailmansodan aikana Dorogobuž oli saksalaisten miehittämä ja tuhoutui pahoin. Vuonna 1942 kaupunki oli partisaanitaistelujen keskus.


title: Dorogobuž

text: Nykyään kaupungissa on mm. pellavanjalostuslaitos, tiilitehdas, lannoitetehdas ja elintarviketeollisuutta. Nähtävyyksiä ovat Dorogobužin linnoituksesta säilyneet maavallit ja vuonna 1885 rakennettu Pietarin ja Paavalin kirkko.


title: Martinniemen puuhiomo

text: Martinniemen puuhiomo eli Laitakarin puuhiomo oli Haukiputaan Martinniemessä Laitakarin saarella toiminut Raahe Oy:n ja sittemmin Rauma-Repola Oy:n puuhiomo, joka toimi vuosina 1927–1964. Puuhiomon yhteydessä toimi myös samaan aikaan rakennettu höyryvoimalaitos, jonka toiminta jatkui lähes muuttumattomana 1980-luvun lopulle saakka Martinniemen sahan tarpeita varten.


title: Martinniemen puuhiomo

text: Tiiliset puuhiomo- ja voimalaitosrakennukset ovat savupiippuineen edelleen käyttämättöminä pystyssä. Puuhiomon koneisto on purettu, mutta voimalaitoksen koneisto on paikallaan melko kokonaisena, mutta ilkivallasta kärsineenä. Hiomoon liittynyt puinen hiokepaalivarasto on purettu. Hiomossa valmistettiin koko sen tuotannon aikana 435 852 tonnia hioketta. Hiomotoiminnan päättymisen jälkeen rakennus muutettiin höyläämöksi vuonna 1976. Myös höyläämön toiminta on sittemmin päättynyt.


title: Martinniemen puuhiomo

text: Rakennukset ovat käyttämättöminä, ja ne omistaa UPM-Kymmene Oyj. Rakennukset on suojeltuja. Puuhiomon höyryvoimalaitoksessa on suurelta osin 1920-luvun asussa oleva turbiinisali ja kattilahuone, jotka ovat harvinaisia säilyneitä esimerkkejä tuon aikakauden teollisuusarkkitehtuurista. Vaikka koneet ja laitteet ovat kärsineet ilkivallasta, olisi ne mahdollista kunnostaa näyttelykelpoisiksi kohtuullisen vaivattomasti. Etenkin turbiini ja turbiinisalin lattia ovat arvokkaita esimerkkejä 1920-luvulla rakennetun teollisuuden koneista ja materiaaleista.


title: Martinniemen puuhiomo

text: Hiomohallin kattorakenteet syttyivät tuleen aamulla 21. helmikuuta 2011. Aamulla havaittu tulipalo tuhosi kattoa noin 500 neliömetrin alalta, ja palavat rakenteet putosivat betonirakenteisen yläpohjan päälle. Tulipalolle ei löydetty luonnollista syttymissyytä, sillä rakennus on jo pitkään ollut virraton ja käyttämätön. Hiomohallin purkaminen alkoi elokuussa 2011.


title: Martinniemen puuhiomo

text: Puu tuli tehtaalle uittamalla, ja sen jälkeen ne katkaistiin sopivan mittaisiksi. Puut kuljetettiin 500 metrin teräsköysikuljettimella, jonka nostoteho oli 600–700 kuutiometriä vuorokaudessa. Hiomoon tulevat paperipuut kuorittiin kuorimarummussa, jonka oli valmistanut raahelainen Ruona Oy Granvikin sahan höyrykattilan lieriöstä. Tämä kuorimarumpu korvattiin vuonna 1949 A. Ahlströmin valmistamalla Hillboman-kuorimakoneella ja edelleen vuonna 1952 Andersson-merkkisellä.


title: Martinniemen puuhiomo

text: Kuorimon jälkeen puupöllit siirtyivät hiomakoneille. Hiomossa oli aluksi kolme hiomakonetta, mutta vuonna 1933–1934 asennettiin neljäs hiomakone. Tämän uudistuksen avulla Martinniemen puuhiomon kapasiteetti oli noin 20 000 t hioketta vuodessa. Hiomon tuotanto vaihteli 6095 t/a – 17003 t/a. Voimaa hiomo kulutti 815–1050 kW/tonnia kohti ja noin 2 500 000 kWh kuukaudessa. Puun kulutus oli 200 kuutiometriä vuorokaudessa ja 50 000 pinokuutiometriä vuodessa.


title: Martinniemen puuhiomo

text: Hiomakoneen jälkeen olevassa seulassa massasta erotettiin suuremmat tikut, ja sihtimiesten hoitamat lajittelijat erottelivat loput. Tämän jälkeen massa siirtyi saottajiin, jotka sijaitsivat massavaraston molemmilla puolilla. Saottajissa massasta erotettiin vesi, ja massa jäi veden pinnalle. Lopuksi hioke kuivattiin Kamyr-kokoojakoneessa.


title: Martinniemen puuhiomo

text: Tämän jälkeen levyt leikattiin 60 x 80 cm kokoisiksi levyiksi ja pinottiin ja puristettiin verkkojen avulla. Tämän jälkeen verkot poistettiin ja levyt ladottiin paaleiksi. Hiokkeen kuivuus oli 60 %. Hiokevaraston pohjalla oli käsin työnnettäviä vaunuratoja, joilla paalit siirrettiin varastoon. Varastoon mahtui 120 000 paalia. Massaan lisättiin erilaisia kemikaaleja pilaantumisen estämiseksi.


title: Martinniemen puuhiomo

text: Hiomon koneet on poistettu 1960- ja 1970-luvuilla rakennuksen höyläämöksi muuttamisen vuoksi.


title: Martinniemen puuhiomo

text: Voimalaitoksella oli kolme kattilaa ja yksi höyryturbiini generaattoreineen. Puuhiomo kulutti noin 90 % voimalaitoksen tuottamasta sähköenergiasta. Voimalaitoksella käytettiin polttoaineena puujätettä, joka saatiin Martinniemen ja läheiseltä Halosenniemen sahalta ja syötettiin kattiloihin kauhalla. Voimalaitos tuotti 11–14 miljoonaa kWh sähköä vuodessa. Voimalaitoksessa työskenteli kuusi miestä vuorossaan. Voimalaitos ja piippu purettiin vuonna 2017.


title: Martinniemen puuhiomo

text: Voimalassa oli kolme kattilaa, jotka olivat rakennuksessa vielä vuoteen 2017 asti kunnes voimala purettiin. Kattilat ja voimalaitoksen ohjaus uusittiin osittain 1970-luvulla höyläämön rakentamisen yhteydessä.


title: Martinniemen puuhiomo

text: Turbiini ja generaattori ovat edelleen rakennuksessa.


title: Martinniemen puuhiomo

text: Puuhiomon laajennuksen yhteydessä valmistui voimalinja Halosenniemen sahalta. Martinniemen voimalaitokselta on vuonna 1955 valmistunut 120 kV:n voimalinja Pohjolan Voima Oy:n verkkoon Isohaaran voimalaitokselle Kemijokeen. Aiemmin Martinniemestä oli vuonna 1948 valmistunut 35 kV:n voimalinja Merikosken voimalaitokselle Ouluun, jonka käyttö kuitenkin lopetettiin vuoden 1954 marraskuussa. Voimalinja on edelleen olemassa 110 kV linjana ja sitä on suunniteltu käytettävän mm. merelle sijoitettavien tuulivoimaloiden voimansiirtoverkkona.


title: Martinniemen puuhiomo

text: Voimalaitoksen läheisyydessä on pumppuasema (syöttövesilaitos), jolla on pumpattu syöttövesi voimalaitoksen kattiloihin. Myös pumppurakennus on suojeltu.Vuonna 1938 avattiin liikenteelle myös sivurata Haukiputaan asemalta Martinniemeen. Sahalla ja puuhiomolla oli tehdasalueen sisäisessä käytössä myös oma veturi, Deutz 22909/1938 ja myöhemmin Saalasti Otso1 70/1970. Radan pituus oli 7,2 kilometriä.


title: Martinniemen puuhiomo

text: Kajaani Oy suunnitteli 1960-luvun alussa paperitehtaan rakentamista Martinniemeen tai Laitakariin yhdessä Rauma-Repolan kanssa. Kajaanin Tihisenniemi todettiin kuitenkin paremmaksi vaihtoehdoksi.


title: Duhovštšina

text: Duhovštšina () on kaupunki Smolenskin alueella Venäjällä. Se sijaitsee Smolenskin ja Moskovan ylängöllä 86 kilometriä Smolenskista koilliseen. Kaupunki on Duhovštšinan piirin keskus. Kaupungissa asui vuoden 2010 väestönlaskennan mukaan 4 370 henkeä ja koko piirissä 16 640.


title: Duhovštšina

text: Duhovštšinan kylä mainitaan ensimmäisen kerran 1600-luvulla. Vuosisadan loppupuolella se liitettiin Venäjään. Vuonna 1775 siitä tuli kaupunki ja Smolenskin lääniin kuuluneen kihlakunnan keskus. 28.–29.10.1812 seudulla käytiin taistelu venäläisten ja vetäytyvän Napoleonin armeijan välillä. Toisen maailmansodan aikana Duhovštšina oli saksalaisten miehittämä ja tuhoutui pahoin.


title: Duhovštšina

text: Nykyään Duhovštšina on maatalousalueen keskus. Kaupungissa on elintarviketeollisuutta ja saha.


title: Jelnja

text: Jelnja () on kaupunki Smolenskin alueella Venäjällä. Se sijaitsee Dneprin sivujoen Desnan yläjuoksulla 82 kilometriä Smolenskista kaakkoon. Sen kautta kulkee Smolenskin ja Mitšurinskin välinen rautatie (Jelnjan asema). Kaupunki on Jelnjan piirin keskus. Kaupungissa asui 10 095 henkeä (vuonna 2010).


title: Jelnja

text: Jelnja mainitaan ensimmäisen kerran vuonna 1150 tai toisten tietojen mukaan vuosina 1211–1218. 1400-luvulla se kuului Liettuaan ja vuodesta 1522 lähtien Moskovan Venäjään. Vuosina 1612–1654 Jelnja kuului Puolaan, ja vuonna 1667 se liitettiin lopullisesti Venäjään. Vuonna 1776 siitä tuli kaupunki ja Smolenskin lääniin kuuluneen kihlakunnan keskus. Toisen maailmansodan aikana se oli saksalaisten miehittämä ja tuhoutui pahoin.


title: Jelnja

text: Nykyään kaupungissa on mm. pellavanjalostuslaitos, trikootehdas, tiilitehdas ja elintarviketeollisuutta. Nähtävyyksiä ovat 1100-luvun linnoituksen jäänteet ja 21 kilometrin päässä Novospasskojen kylässä sijaitseva säveltäjä Mihail Glinkan kartanomuseo.


title: Ade Järvi

text: Joakim (Ade) Järvi (28. elokuuta 1888 Impilahti – 28. maaliskuuta 1919) oli suomalainen jääkärivänrikki. Hänen vanhempansa olivat koneenkäyttäjä Juho Järvi (Efim Jeusejev) ja Liisa (Glikeria) Feudorov.


title: Ade Järvi

text: Järvi kävi kansakoulun ja työskenteli kauppamatkustajana ennen liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 10. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Schmardenissa ja Aa-joella. Pataljoonan rintamalta paluun jälkeen hän osallistui vuonna 1917 Libaussa järjestetyille moottorivenekursseille.


title: Ade Järvi

text: Järvi saapui takaisin Suomeen (Vaasaan) varavääpeliksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin aluksi vääpeliksi ja myöhemmin adjutantiksi 2. Jääkärirykmentin 12. jääkäripataljoonaan. Hän otti osaa sisällissodan taisteluihin Kalevankankaalla, Tampereella, Kauksamossa, Kivennavalla ja Raivolassa, missä hän haavoittui 23. huhtikuuta 1918.


title: Ade Järvi

text: Haavoista parannuttuaan Järvi palveli sisällissodan jälkeen 12. heinäkuuta 1918 alkaen joukkueenjohtajana Pioneerikoulutuspataljoonan 1. komppaniassa.


title: Sytšovka

text: Sytšovka () on kaupunki Smolenskin alueen koillisosissa Venäjällä. Kaupunki sijaitsee Vazuza- ja Losminajokien varrella 251 kilometriä Smolenskista koilliseen. Sytšovkan kautta kulkee Rževin ja Vjazman välinen rautatie. Kaupunki on Sytšovkan piirin keskus. Asukkaita on 8 100 henkeä (vuonna 2010).


title: Sytšovka

text: Sytšovka mainitaan ensimmäisen kerran vuonna 1488. Vuonna 1776 siitä tuli kaupunki ja Smolenskin kuvernementtiin kuuluneen kihlakunnan keskus. Vuonna 1897 kaupungissa oli 4 773 ja koko kihlakunnassa 100 737 asukasta. Toisen maailmansodan aikana se oli saksalaisten miehittämä. Nykyään Sytšovka on maatalousalueen keskus, jossa on lähinnä elintarviketeollisuutta.


title: Eric Shinseki

text: Eric Ken Shinseki (28. marraskuuta 1942) on Yhdysvaltain maavoimien entinen komentaja ja presidentti Barack Obaman hallituksen veteraaniasiainministeri. Hän on ensimmäinen amerikanjapanilainen neljän tähden kenraali. Hän oli julkisesti eri mieltä puolustusministeri Donald Rumsfeldin kanssa Irakin miehityksessä tarvittavien joukkojen määrästä.


title: Spas-Klepiki

text: Spas-Klepiki () on kaupunki Rjazanin alueella Venäjällä. Se sijaitsee Meštšoran alangolla Okaan laskevan Pra-joen rannalla 67 kilometriä Rjazanista koilliseen. Kaupunki on Klepikin piirin keskus. Sen kautta kulkee Rjazanin ja Gus-Hrustalnyin välinen rautatie (Spas-Klepikin asema). Asukkaita on 6 700 henkeä (vuonna 2005).


title: Spas-Klepiki

text: Paikkakunta tunnetaan 1500-luvulta lähtien "Klepikin" kylänä. Nimen "Spas-Klepiki" se on saanut ilmeisesti kylässä sijainneen Kristuksen kirkastumisen kirkon mukaan. 1600-luvun lopulla kylä oli huomattava Kasimovin maantien varrella sijainnut kauppapaikka ja myöhemmin pumpuliteollisuuden keskus. Vuonna 1899 sen kautta rakennettiin Rjazanin ja Tuman välinen kapearaiteinen rautatie. Vuonna 1920 Spas-Klepikistä tuli kaupunki. Nykyään siellä on lähinnä tekstiiliteollisuutta.


title: Spas-Klepiki

text: Vuosina 1909–1912 Spas-Klepikissä opiskeli runoilija Sergei Jesenin. Kaupungissa toimii hänelle omistettu museo.


title: Dorothy Elias-Fahn

text: Dorothy Elias-Fahn (s. 1970) on yhdysvaltalainen ääninäyttelijä, joka tunnetaan muun muassa animesarjojen Trigunin ja Love Hinan myötä. Hän on tehnyt urallaan yli 130 dubbausroolia englanniksi animeen.


title: Dorothy Elias-Fahn

text: Hän on naimisissa ääninäyttelijä Tom Fahnin kanssa.


title: Spassk-Rjazanski

text: Spassk-Rjazanski () on kaupunki Rjazanin alueella Venäjällä. Se sijaitsee Meštšoran alangon eteläosassa Okan varrella 55 kilometriä Rjazanista kaakkoon. Kaupunki on Spasskin piirin keskus. Asukkaita on 9 400 henkeä (vuonna 2007).


title: Spassk-Rjazanski

text: Staraja Rjazania vastapäätä sijainnut "Spasskojen" kylä mainitaan ensimmäisen kerran vuonna 1629. Vuonna 1778 siitä tuli "Spasskin" kaupunki ja Rjazanin lääniin kuuluneen kihlakunnan keskus. Vuonna 1929 se sai nimen "Spassk-Rjazanski".


title: Spassk-Rjazanski

text: Nykyään kaupunki on maatalousalueen keskus, jossa on mm. nahkatehdas, huonekalutehdas, ompelimo ja metallitehdas. Nähtävyyksiä ovat vuonna 1918 perustettu historiallis-arkeologinen museo, 1800–1900-luvun vaihteen kauppiastalot ja 1800-luvun alussa rakennettu puinen Kristuksen taivaaseen astumisen kirkko. Kolmen kilometrin päässä kaupungista sijaitsevat Rjazanin ruhtinaskunnan muinaisen pääkaupungin rauniot.


title: McLaren MP4-18

text: McLaren MP4-18 oli Formula 1 -sarjan McLaren-tallin suunnittelema F1-auto, jota oli määrä käyttää Formula 1 -kaudella 2003. Autosta ei kuitenkaan missään vaiheessa saatu tarpeeksi luotettavaa, ja talli käytti koko vuoden ajan McLaren MP4-17D -autoa.


title: McLaren MP4-18

text: MP4-18-autoa olisivat kuljettaneet David Coulthard ja Kimi Räikkönen.


title: Šatsk

text: Šatsk () on kaupunki Rjazanin alueella Venäjällä. Se sijaitsee Tsnaan laskevan Šatša-joen rannalla 195 kilometriä Rjazanista kaakkoon. Kaupunki on Šatskin piirin keskus. Sen kautta kulkee Moskovan jaSamaran välinen M5-valtatie. Asukkaita on 8 700 henkeä (vuonna 2008).


title: Šatsk

text: Vuonna 1552 paikkakunnalle rakennettiin Moskovan Venäjän eteläinen rajalinnoitus. Vuonna 1774 asukkaat osallistuivat Jemeljan Pugatšovin talonpoikaiskapinaan. Vuonna 1779 Šatskista tuli kaupunki ja Tambovin lääniin kuuluneen kihlakunnan keskus. 1700–1800-luvuilla se oli kaupan ja käsityöläisammattien keskus. Nykyään kaupungissa on elintarviketeollisuutta ja ompelimo.


title: Kologriv

text: Kologriv () on kaupunki Kostroman alueella Venäjällä. Se sijaitsee Volgaan laskevan Unžajoen rannalla 339 kilometriä Kostromasta koilliseen. Kaupunki on Kologrivin piirin keskus. Asukkaita on 3 400 henkeä (vuonna 2010).


title: Kologriv

text: Kaupunki on saanut alkunsa "Kitšinin" kylästä, joka vuonna 1778 sai kaupunginoikeudet ja nimen "Kologriv". Nykyään siellä toimii meijeri, puunjalostuslaitos ja teräsbetonitehdas. Kaupungissa on kotiseutumuseo.


title: Rory Byrne

text: Rory Byrne (s. 10. tammikuuta 1944 Pretoria, Etelä-Afrikka) on Scuderia Ferrari -tallin Formula 1 -autonsuunnittelija.


title: Rory Byrne

text: Byrne on suunnitellut autoja muun muassa Benetton-tallille 1990-luvulla ja vuodesta 1996 Ferrarille. Byrnen autot ovat ajattaneet Michael Schumacherin seitsemänkertaiseksi F1-maailmanmestariksi.


title: Rory Byrne

text: Bryne jäi eläkkeelle vuonna 2006, mutta Ferrari houkutteli hänet eläkkeeltä suunnittelemaan vuoden 2014 Ferraria.


title: Makarjev

text: Makarjev () on kaupunki Kostroman alueella Venäjällä. Se sijaitsee Volgaan laskevan Unžajoen varrella 184 kilometriä Kostromasta itään. Kaupunki on Makarjevin piirin keskus. Asukkaita on 7 300 henkeä (vuonna 2010).


title: Makarjev

text: Vuonna 1439 pyhittäjäisä Makari perusti paikalle Unžan luostarin, jonka ympärille syntyi 1500-luvulla esikaupunki ja Kovrovon kylä. Vuonna 1779 niistä muodostettiin Kostroman lääniin kuulunut Makarjevin kihlakuntakaupunki.


title: Makarjev

text: Nykyään kaupungissa on lähinnä puunjalostusteollisuutta. Nähtävyyksiä ovat 1600–1700-luvuilla rakennettu luostarikokonaisuus ja Aleksanteri Nevalaisen katedraali vuodelta 1905.


title: Sudislavl

text: Sudislavl () on kaupunkimainen taajama Kostroman alueella Venäjällä. Se sijaitsee Korba-joen rannalla 51 kilometriä Kostromasta koilliseen. Taajama on Sudislavlin piirin keskus. Viiden kilometrin päässä on Galitšin ja Jaroslavlin välisen rautatien Sudislavlin asema. Asukkaita on 5 000 henkeä (vuonna 2006).


title: Sudislavl

text: Vuonna 1360 ensimmäisen kerran mainittu Sudislavl toimi kaupunkilinnoituksena 1500-luvulle saakka. 1700-luvulla se oli kauppakaupunki, josta vuonna 1719 tuli Kostroman provinssiin kuuluneen kihlakunnan keskus. Vuonna 1778 kihlakunnan hallinto siirrettiin Buihin. Vuonna 1925 Sudislav alennettiin kyläksi ja vuonna 1963 se sai kaupunkimaisen taajaman statuksen.


title: Sudislavl

text: Nykyään Sudislavlissa on mm. puunjalostus- ja elintarviketeollisuutta. Nähtävyyksiä ovat vuonna 1758 rakennettu Kristuksen kirkastumisen katedraali, Vladimirin jumalanäidin kirkko, 1800-luvun kauppahalli ja kauppiastalot. Taajamassa toimii kotiseutumuseo.


title: Nolinsk

text: Nolinsk () on kaupunki Kirovin alueella Venäjällä. Se sijaitsee Vjatkaan laskevan Voja-joen rannalla 143 kilometriä Kirovista etelään. Kaupunki on Nolinskin piirin keskus. Asukkaita on 10 700 henkeä (vuonna 2005).


title: Nolinsk

text: Paikkakunta on saanut alkunsa vuonna 1668 perustetusta "Nolin" pogostasta, josta vuonna 1780 tuli "Nolinskin" kaupunki ja Vjatkan lääniin kuuluneen kihlakunnan keskus. 1900-luvun alussa se tunnettiin poliittisesti epäluotettavien henkilöiden karkoituspaikkana. Vuosina 1940–1957 kaupungin nimenä oli Vjatšeslav Molotovin mukaan "Molotovsk". Nykyään siellä toimii mm. elintarviketeollisuutta, konepaja ja ompelimo.


title: Malmyž

text: Malmyž () on kaupunki Kirovin alueella Venäjällä. Se sijaitsee Vjatkan sivujoen Šošman rannalla 294 kilometriä Kirovista kaakkoon. Kaupunki on Malmyžin piirin keskus. Asukkaita on 9 100 henkeä (vuonna 2005).


title: Malmyž

text: Ensimmäiset maininnat marien asuttamasta Malmyžin kylästä ovat 1400-luvulta. 1500-luvun alussa se kuului marien ruhtinaalle Boltušille. Vuonna 1584 paikalle rakennettiin venäläinen linnoitus. Vuonna 1780 Malmyžista tuli kaupunki ja Vjatkan lääniin kuuluneen kihlakunnan keskus. 1800-luvun puolivälistä lähtien se oli huomattava kauppakaupunki. 1900-luvun alussa se tunnettiin poliittisesti epäluotettavien henkilöiden karkoituspaikkana. Vuonna 1895 Malmyžin kihlakunnan asukkaista oli 50 % venäläisiä, 24 % udmurtteja, 22 % tataareja ja 4 % mareja. Nykyään kaupungissa toimii konepaja, alkoholitehdas ja meijeri. Asukkaista noin 40 % on venäläisiä ja 40 % tataareja.


title: Lalsk

text: Lalsk () on kaupunkimainen taajama Kirovin alueen Luzan piirissä Venäjällä. Se sijaitsee Luzan sivujoen Lalan suussa 528 kilometriä Kirovista luoteeseen. Asukkaita on 4 600 henkeä (vuonna 2002).


title: Lalsk

text: Novgorodilaiset siirtolaiset perustivat Lalskin vuonna 1570. Kauppareittien risteyksessä sijainnut kylä kasvoi nopeasti. Vuonna 1780 siitä tuli kaupunki ja Vologdan lääniin kuuluneen kihlakunnan keskus. Vuonna 1796 se menetti hallinnolliset tehtävänsä. Rautateiden rakentamisen takia kaupungin taloudellinen merkitys pysähtyi. Vuonna 1927 Lalsk menetti kaupungin statuksen ja siitä tuli kaupunkimainen taajama.


title: Kotelnitš

text: Kotelnitš (, ) on kaupunki Kirovin alueella Venäjällä. Se sijaitsee Vjatkajoen rannalla 124 kilometriä Kirovista lounaaseen. Kaupunki on Kotelnitšin piirin keskus. Siellä risteytyvät Kiroviin, Nižni Novgorodiin ja Buihin johtavat rautatiet. Asukkaita on 25 800 henkeä (vuonna 2010).


title: Kotelnitš

text: Paikalla sijainnut marien linnoitettu asutus "Kokšary" mainitaan ensimmäisen kerran vuonna 1143. Vuonna 1381 novgorodilaiset perustivat paikalle "Kotelnitšin" kaupungin. Vuonna 1780 siitä tuli Vjatkan lääniin kuuluneen kihlakunnan keskus. Maanteiden risteyksessä sijainneesta kaupungista kehittyi huomattava kauppapaikka. Vjatkan höyrylaivaliikenteen kehitys 1800-luvun lopulla vähensi sen kaupallista merkitystä. Vuoden 1926 tulipalo tuhosi kaupungin keskustan.


title: Kotelnitš

text: Nykyään kaupungissa on lähinnä puunjalostus-, kevyttä- ja elintarviketeollisuutta. Nähtävyyksiä ovat vuonna 1713 rakennettu Kolminaisuuden katedraali, Pyhän Nikolaoksen kirkko vuodelta 1903 ja 1800-luvun puolivälin kauppahalli.


title: Medyn

text: Medyn () on kaupunki Kalugan alueella Venäjällä. Se sijaitsee Okan vesistöön kuuluvan Medynka-joen rannalla 60 kilometriä Kalugasta luoteeseen. Kaupunki on Medynin piirin keskus. Asukkaita on 7 700 henkeä (vuonna 2008).


title: Medyn

text: Medyn mainitaan ensimmäisen kerran vuonna 1386, jolloin se siirtyi Smolenskin ruhtinaskunnalta Moskovan ruhtinaskunnalle. Vuonna 1389 Dmitri Donskoi lahjoitti sen osana Možaiskin läänitystä pojalleen Andreille. Vuonna 1454 Možaiskin läänitys liitettiin Moskovaan. Vuonna 1776 Medynistä tuli kaupunki ja Kalugan lääniin kuuluneen kihlakunnan keskus. Vuoden 1812 sodan aikana Aleksei Ilovaiskin kasakkajoukko löi 13.10. kaupungin lähellä ranskalaisten etujoukot, minkä jälkeen Napoleon päätti vetäytyä Moskovasta vanhaa Smolenskin tietä pitkin. Toisen maailmansodan aikana Medyn oli saksalaisten miehittämä ja tuhoutui pahoin.


title: Medyn

text: Medynin kihlakunnassa on asunut pieni karjalaisryhmä, joka oli siirretty sinne Gžatskin seudulta. Vuonna 1859 heitä oli 1 396 henkeä. Vuoden 1897 väestönlaskennassa ei karjalaisia Kalugan läänissa enää mainittu.


title: Walter Norman Koelz

text: Walter Norman Koelz (11. syyskuuta 1895 Waterloo, Michigan Yhdysvallat – 24. syyskuuta 1989 Waterloo) oli yhdysvaltalainen luonnontieteilijä, erikoisalanaan lintutiede.


title: Walter Norman Koelz

text: Koelzin vanhemmat olivat Saksan Schwartzwaldin alueelta lähtöisin olleita siirtolaisia. Hänen isänsä oli ammatiltaan kyläseppä. Koelz väitteli filosofian tohtoriksi Michiganin yliopistossa 1920. Hän osallistui Donald B. MacMillanin johtamalle Pohjois-Amerikan arktisille seuduille tehdylle tutkimusretkelle 1925. Hän suoritti siikatutkimuksia työskennellessään Yhdysvaltain kalastustoimiston (United States Bureau of Fisheries), Michiganin yliopiston ja valtiollisen Kalastajien tutkimuslaitoksen palveluksessa (Institute for Fisheries Research). Hänelle tarjottiin Himalajan tutkimuslaitoksen virkaa Roerich Museumissa ja hän saapui Naggariin, Kuluun toukokuussa 1930, aloittaen kasvistotutkimuksilla. Vuonna 1932 Koelz palasi Michiganiin.


title: Walter Norman Koelz

text: Tiibetin kulttuuri oli tehnyt Koelziin suuren vaikutuksen ja 1933 hän palasi Aasiaan, Intian Tiibetiin keräämään aineistoa Michiganin yliopiston antropologian museolle. Hän osti ja keräsi satoja taide-esineitä. Koelz palasi Intiaan jälleen 1936. Tällä kertaa hän keräsi kasveja Yhdysvaltain maatalousministeriölle. Vuonna 1939 Koelz teki seitsenvuotisen tutkimusmatkan Persiaan, Intiaan, Nepaliin ja Assamiin. Antropologian museo on julkaissut hänen Persia-päiväkirjansa.


title: Walter Norman Koelz

text: Vuonna 1956 tohtori Koelz palkittiin "Meyer Memorial Award"illa merkittävästä työstä maatalouden hyväksi. Hänen suhteensa Michiganin yliopistoon kesti 74 vuotta. Vuosien ulkomaanmatkojen jälkeen Koelz vetäytyi syntymäkotiinsa, jossa hän sittemmin kuoli.


title: Walter Norman Koelz

text: Matkoillaan Koelz keräsi lähes 30 000 näytteen lintukokoelman Michiganin yliopiston eläinmuseolle, ja noin 30 000 kasvin kokoelman maatalousministeriölle. Koelz nimesi joitakin lintujen alalajeja, muun muassa alppikiitäjän ("Tachymarptis melba") alalajin "nubifugus".


title: Murskaaja

text: Murskaaja () on James Fargon ohjaama elokuva, joka on kolmas osa "Likainen Harry" -elokuvasarjassa. Pääosassa nähdään aiemmistakin elokuvista tuttu Clint Eastwood. Muissa rooleissa nähdään Tyne Daly tarkastaja Kate Moorena ja DeVeren Bookwalter Bobby Maxwellina.


title: Murskaaja

text: Elokuva kertoo vallankumouksellisesta nuorisoryhmästä, jonka johtajana toimii Bobby Maxwell. He onnistuvat varastamaan aseita ja "Likainen" Harry Callahan joutuu jahtaamaan heitä. Avukseen hän saa parikseen määrätyn Kate Mooren.


title: Murskaaja

text: "Video-oppaassa" vuodelta 1994 Bello Romano sanoo "Murskaajan" kaikkien kliseiden olevan oikeilla paikoillaan ja antaa elokuvalle kolme tähteä viidestä, mikä vastaa sanallista arviota ”hyvä”.


title: Men in Black II – miehet mustissa II

text: Men in Black II – miehet mustissa II (tunnetaan myös nimellä MIIB) on vuonna 2002 ensi-iltansa saanut tieteistoimintakomedia elokuva. Se on jatkoa vuonna 1997 ilmestyneelle menestyselokuvalle "Men in Black – miehet mustissa" ja sen pääosissa nähdään aiemmasta osasta tutut Tommy Lee Jones ja Will Smith. Elokuva oli edeltäjänsä tavoin kaupallinen menestys ja se tuotti maailmanlaajuisesti noin 442 miljoonaa dollaria.


title: Men in Black II – miehet mustissa II

text: Elokuvan jatko-osa "Men in Black III", sai ensi-iltansa toukokuussa 2012.


title: Through My Window

text: ”Through My Window” on Sandra Oxenrydin esittämä kappale, joka edusti Viroa Eurovision laulukilpailuissa 2006. Kappale päätyi semifinaalissa 18. sijalle ja sai 28 pistettä. Se ei riittänyt finaaliin.


title: Kaarlo Könönen

text:
Kaarlo Könönen (12. joulukuuta 1892 Hamina – 2. elokuuta 1965 Lahti) oli suomalainen arkkitehti. Hän valmistui arkkitehdiksi Helsingin teknillisestä korkeakoulusta vuonna 1919.
Könönen toimi vuosina 1922–1923 Kotkan kaupunginarkkitehtina. Hän suunnitteli Kotkansaarelle useita 1920-luvun klassisismia edustavia kerrostaloja, joista tunnetuin on 1927 valmistunut Vuorelankulma. Puolustusministeriön toimistoarkkitehtina hän oli vuoden 1924. Vuodet 1925–1929 Könönen työskenteli yksityisissä arkkitehtitoimistoissa, muun muassa Eliel Saarisen toimistossa Hvitträskissä.


title: Kaarlo Könönen

text: Könönen toimi vuosina 1929–1955 Lahden kaupunginarkkitehtina, jolloin hänen tyylisuuntansa muuttui lähemmäksi funktionalismia. Tunnettuja töitä ovat Lahden linja-autoasema (1939), Lahden kaupungintalon laajennus (1934), Vesteråsin ja Tapanilan asuinalueet ja Heinolan vesitorni (1951).


Tintin seikkailut: Yksisarvisen salaisuus () on vuonna 2011 ensi-iltansa saanut liikkeenkaappauksella toteutettu animaatioelokuva, joka perustuu Hergén tunnetun sarjakuvasankarin Tintin seikkailuihin. Elokuvan on ohjannut Steven Spielberg ja tuottanut Peter Jackson.


title: Tintin seikkailut: Yksisarvisen salaisuus

text: Elokuva perustuu pääasiassa albumiin "Yksisarvisen salaisuus", mutta useat kohtaukset ja sivujuonet on poimittu "Kultasaksisesta ravusta" sekä loppukohtaus "Rakham Punaisen aarteesta".


text: Nuori toimittaja Tintti (Jamie Bell) ja hänen koiransa Milou käyskentelevät markkinoilla eräässä eurooppalaisessa kaupungissa. Tintti ostaa halvalla "Yksisarvinen"-nimistä kolmimastoista purjelaivaa esittävän pienoismallin, mutta saa välittömästi kimppuunsa pahaenteisen Ivan Ivanovitšch Sakarinin (Daniel Craig) sekä salaperäisen Barnaby Dawnesin (Joe Starr), jotka yrittävät kumpikin ostaa pienoismallin häneltä. Tintti kieltäytyy myymästä laivaa ja vie sen kotiinsa. Laiva menee kuitenkin rikki Miloun ja erään naapurin kissan ottaessa yhteen, ja laivan katkenneen maston sisältä putoaa pergamenttirulla. Milou huomaa rullan, muttei onnistu ilmoittamaan siitä Tintille. Sillä välin epäpätevät etsivät Dupond ja Dupont (Simon Pegg ja Nick Frost) ovat jäljittämässä valloilleen päässyttä taskuvarasta, Aristeides Sellististä (Toby Jones). Tintti käy tapaamassa Sakarinia Moulinsartin linnassa ja saa kuulla, että hänen ostamastaan laivasta on olemassa kaksi pienoismallia.


text: Myöhemmin Sakarinin liittolaiset ampuvat Barnabyn, joka yrittää varoittaa Tinttiä, ja myöhemmin sieppaavat Tintin ja vievät hänet "SS Karaboudjanille". Laivalla Tintti pakenee ja tapaa laivan nimellisen kapteenin, Archibald Haddockin (Andy Serkis). Haddock on saanut jatkuvalla syötöllä viskiä ensimmäiseltä perämieheltään Allanilta (Daniel Mays), joka työskentelee Sakarinin laskuun, ja sen johdosta Haddock on suurimman osan ajasta humalassa, eikä tiedä laivan tapahtumista mitään. Tintti ja Haddock (sekä Milou) pääsevät lopulta pakenemaan "Karaboudjanilta" pelastusveneellä. Sakarin lähettää vesitason etsimään heidät, mutta Tintti saa koneen tekemään pakkolaskun. Sitten he nousevat koneeseen ja lähtevät lentämään kohti (fiktiivistä) marokkolaista Baggharin satamaa, mutta joutuvat tekemään pakkolaskun aavikolle.


text: Aavikon kuumuuden heikentämä ja alkoholin vieroitusoireista kärsivä Haddock alkaa nähdä hallusinaatioita ja muistaa tarinoita, joita hänen isänsä kertoi hänelle heidän esi-isästään, sir François De Hadoquesta. Sir François oli "Yksisarvisen" kapteeni 1600-luvulla ja joutui kerran aarteilla lastatun laivansa kanssa merirosvolaivan uhriksi. Merirosvoja johti naamiota käyttävä Rakham Punainen. Merirosvojen ja "Yksisarvisen" miehistön välille puhkesi kiivas taistelu, mutta lopulta "Yksisarvinen" joutui antautumaan. Sir François päätti mieluummin upottaa "Yksisarvisen" ja sen aarteen kuin sallia Rakham Punaisen ottaa ne haltuunsa. Paljastuu, että "Yksisarvisesta" on tehty kolme pienoismallia ja että niihin jokaiseen on kätketty pergamenttirulla. Yhdessä rullat paljastavat uponneen "Yksisarvisen" ja sen aarteen sijainnin.


text: Baggharissa Tintti ja kapteeni saavat tietää, että "Yksisarvisen" kolmas pienoismalli on Omar ben Salaadin (Gad Elmaleh) käsissä. Salaad on kuitenkin lukinnut pienoismallin luodinkestävän lasivitriinin sisälle. Sakarin suunnittelee järjestävänsä Salaadinin palatsissa konsertin, jossa esiintyy Bianca Castafiore (Kim Stengel), ”Milanon satakieli”. Castafioren viiltävä lauluääni kykenee särkemään pienoismallin vitriinin, niin että Sakarinin haukka voi sitten liitää varastamaan kolmannen pergamenttirullan. Seuraa takaa-ajo kaupungin halki satamaan. Takaa-ajon päätteeksi Sakarin onnistuu viimein pakenemaan Tintiltä ja Haddockilta mukanaan kaikki kolme pergamenttirullaa. Tintti jahtaa Sakarinia takaisin Eurooppaan ja järjestää tätä varten satamaan poliisivastaanoton. Haddock ja Sakarin, joka paljastuu Rakham Punaisen perilliseksi, uusivat esi-isiensä hurjapäisen miekkataistelun satamanostureilla. Lopulta Haddock onnistuu päihittämään Sakarinin.


text: Tintti ja Haddock saavat kaikki kolme rullaa käsiinsä, ja heille selviää, että rullien mukaan heidän etsimänsä aarre löytyy Moulinsartin linnasta, jonka Francis Haddock on aikoinaan rakennuttanut. Linnan kellarista he löytävät osan "Yksisarvisen" aarteesta sekä seuraavan vihjeen, joka opastaa heidät uponneen "Yksisarvisen" jäljille.


text: Suomenkielisen version sivurooleista vastaavat Panu Vauhkonen, Teuvo Matala, Petri Hanttu, Tero Koponen, Mikael Eklund, Marja Packalén ja Markus Bäckman.


text: Steven Spielberg tutustui "Tintin seikkailut" -sarjaan ensimmäistä kertaa vuonna 1981, kun eräs elokuvakriitikko vertasi hänen uusinta elokuvaansa "Kadonneen aarteen metsästäjät" "Tintin seikkailuihin". Spielbergin sihteeri kävi ostamassa hänelle ranskankielisiä "Tintti"-tarinoita, joiden kuvakielestä Spielberg piti paljon. "Tintti"-sarjan luoja Hergé, joka oli ollut tyytymätön Tintin aiempiin näytelmäelokuva- ja animaatiosovituksiin, ihastui Spielbergin elokuviin. Michael Farr, joka on kirjoittanut kirjan "Tintin: Complete Companion" on sanonut Hergén sanoneen, että Spielberg oli ehkä ainoa ohjaaja, joka voisi tehdä hänen hahmolleen oikeutta elokuvalla. Vuonna 1983 Spielberg sopi tapaamisesta Hergén kanssa tarkoituksenaan keskustella elokuva-oikeuksista. Hergé kuoli ennen tapaamista, mutta hänen leskensä suostui myymään sarjakuvan elokuvaoikeudet Spielbergille. Spielbergin Amblin Entertainment -yhtiö sai kolmivuotisen option elokuvien tekoon 1984.


text: Elokuvan pääosassa Tinttinä nähdään Jamie Bell. Rooliin valittu Thomas Sangster jätti projektin kuvausten alkamisen viivästyttyä loppuvuodesta 2008.


title: Erkki Leminen

text: Erkki Leminen () oli suomalainen kirjailija ja evankelista.


title: Erkki Leminen

text: Leminen syntyi Uukuniemen Sikopohjan kylässä maanviljelijäperheeseen. Hän koki herätyksen sotien jälkeen ja jätti maatalouden. Leminen julisti sanaa aluksi itsenäisesti kunnes 1948 muutamaa vuotta aiemmin perustettu Kansan Raamattuseura kutsui hänet kiertäväksi evankelistaksi. Evankelistana Leminen toimi aina 1982 eläkkeelle jäämiseensä asti, ja vapaaehtoispohjalta vielä senkin jälkeen.


title: Erkki Leminen

text: Leminen oli myös tuottelias kirjailija, joka julkaisi elämäkertoja, hengellisiä kirjoja ja runoja. Hänen kirjallinen taipumuksensa tuli tietoisuuteen 1950-luvun alussa hänen monien lehtikirjoitustensa johdosta. Lemisen ensimmäinen kirja oli 1952 julkaistu "Hoitakaa sydäntänne", ja sittemmin Leminen julkaisi yli 30 teosta.


title: Mattias Koskinen

text: Mattias Immanuel Koskinen () oli suomalainen reservin luutnantti. Koskinen oli Saksasta jääkärioppinsa hakenut sotilas, joka kuoli talvisodan aikana Tilkan sotilassairaalassa.


title: Mattias Koskinen

text: Hänen vanhempansa olivat nahkuri Johan Willehard Koskinen ja Emma Maria Taipalin. Hänet vihittiin avioliittoon vuonna 1925 Helga Maria Raappanan kanssa, josta hän erosi vuonna 1931 ja avioitui uudelleen vielä samana vuonna Helmi Aino Virekosken kanssa.


title: Mattias Koskinen

text: Koskinen kävi kolme luokkaa Viipurin suomalaisesta reaalilyseota vuosina 1909–1912 ja suoritti viidennen luokan oppimäärän Helsingin suomalaisesta lyseossa vuonna 1922 sekä kahdeksannen luokan oppimäärän Joensuun suomalaisessa lyseossa vuonna 1925. Reserviupseerikoulun hän kävi vuosina 1922–1923.


title: Mattias Koskinen

text: Koskinen liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 31. tammikuuta 1916. Hän kuului myös pataljoonan soittokuntaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Mattias Koskinen

text: Koskinen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan aluksi koulutusaliupseeriksi 8. jääkäripataljoonan 3. komppaniaan, josta hänet siirrettiin 4. maaliskuuta 1918 alkaen joukkueenjohtajaksi 4. Jääkärirykmentin 11. jääkäripataljoonan 3. komppaniaan. Hän otti osaa sisällissodan taisteluihin Viipurissa.